Sudski tumači i prevodioci - Ostružnica\nSudski tumač Ostružnica\nSudski tumači i prevodioci Ostružnica - Audio verzija\nOstružnica je beogradsko prigradsko naselje koje pripada opštini Čukarica. Nalazi se na desnoj obali reke Save, ispod ravnog brda, zvanog Logorište, 15 kilometara udaljena od centra Beograda i ušća Save u Dunav. Susedna naselja su Umka, koja je takođe u Posavini i bliža je Obrenovcu, Železnik i Sremčica, koji leže na istoku, a bliže centru Beograda su Ada Ciganlija i Banovo brdo, udaljeni oko 6 kilometara, dok se s druge strane Save nalazi naselje Surčin. Kroz Ostružnicu prolaze Obrenovački putevi, stari - neposredno uz reku i novi - paralelnim pravcem na udaljenosti od oko 400 metara, a na ulazu u naselje su stari, železnički, i novi Ostružnički most preko Save, kao deo beogradske obilaznice i tu se nalazi petlja za pristupne saobraćajnice.\nIstorija naselja do polovine 18. veka nije poznata, ali tada počinju burna vremena austrijsko – srpsko - turskih ratova u kojima je Ostružnica bila pozornica važnih događaja. Kod ovog mesta su se okupljali austrijanci i srpski dobrovoljci koji su napadali beogradske Turke još 1789. godine, jer je to bilo idealno mesto za prelaz preko Save i prebacivanje oružja i municije. Iskusni ratnici iz srpskih dobrovoljačkih odreda austrijske vojske su se nastanili u okolini Ostružnice i kasnije postali vođe Prvog srpskog ustanka. Tu je održana i Skupština, pred početak ustanka, uz prisustvo ustaničkih vođa iz svih nahija. Bila je to, zapravo, Prva srpska narodna skupština na kojoj je proglašena opšta mobilizacija i Karađorđe izglasan za ratnog komandanta ustanka. Sa crkve brvnare u Ostružnici se oglasilo zvono, prvi put posle vekova turske zabrane korišćenja istih, koje je označilo početak ustanka. Do oslobođenja Beograda od Turaka, 1807. godine, u Ostružnici je bila Karađorđeva ustanička komanda, kao i prva osnovna škola u ustaničkoj Srbiji.\nU novijoj istoriji Ostružnica je izgubila nekadašnji značaj, tako da je do pre nekoliko godina bila samo jedno od prigradskih sela na putu za Obrenovac, čak i bez linije gradskog prevoznika. Izgradnjom novog mosta, koji je u NATO agresiji oštećen, a popravljen tek desetak godina kasnije i završetkom obilaznice oko Beograda, Ostružnica se ponovo našla među važnijim i prometnijim prigradskim naseljima. Ona ima oko 5 hiljada stanovnika, malu industrijsku zonu sa radionicama i skladištima pored Save, vrtić, osnovnu školu, biblioteku, ambulantu i crkvu Svetog Nikole, izgrađenu na mestu stare crkve brvnare iz Prvog srpskog ustanka. Ktitor nove crkve, izgrađene 1833. godine, bio je knez Miloš Obrenović.\nAkademija Oxford i žiteljima Ostružnice, kao i ostalih delova glavnog grada, može da ponudi izuzetno kvalitetne i profesionalne usluge svojih jezičkih stručnjaka, koje se odnose na prevod zvaničnih dokumenata i javnih isprava na traženi jezik i overu novih materijala pečatom ovlašćenog sudskog tumača. Pored pomenutog, obezbeđujemo obuku za korišćenje računara, osmišljenu prema svim savremenim standardima, kurseve stranih jezika, nakon kojih uspešni polaznici dobijaju međunarodno priznate sertifikate o stečenom znanju, a organizujemo i pripremnu nastavu za polaganje prijemnih ispita za upis u gimnazije, srednje i više škole, kao i na fakultete. Kod nas se, takođe, možete profesionalno osposobiti, preciznije rečeno, dokvalifikovati ili prekvalifikovati, za mnoge poslove koji zahtevaju III ili IV stepen stručne spreme i na taj način lakše pronaći odgovarajuće zaposlenje.\nKo su i na koji način rade prevodioci i sudski tumači Ostružnica?\nSvi članovi profesionalnog tima Akademije Oxford su diplomirani filolozi sa vrhunskim poznavanjem svojih radnih jezika i izuzetnim govornim i pisanim sposobnostima. Prevodioci i sudski tumači Ostružnica u potpunosti vladaju gramatikom, pravopisom, sintaksom i ostalim pravilima jezika za koji su se opredelili, a mnogi od njih prevode upravo u okviru svojih materijih jezika, što kvalitet pruženih usluga podiže na veoma visok nivo, a korisnicima garantuje preciznost i verodostojnost prevoda izvornom tekstu, što je u obradi zvanične dokumentacije od presudnog značaja. Budući da rad naših stručnjaka, osim prebacivanja sadržaja službenih spisa na traženi jezik, obuhvata i legalizaciju prevoda pečatom ovlašćenog stručnog lica, prevodioci i sudski tumači Ostružnica vrlo dobro znaju sve aktuelne zakone i propise, kao i stručnu pravnu terminologiju, zastupljenu u pisanim materijalima koje obrađuju. Oni imaju bogato profesionalno iskustvo, visoke stručne kvalifikacije, odlične organizacione sposobnosti i prevodilačke veštine ne najvišem nivou, te tako klijentima mogu da ponude da na na jednom mestu, bez lutanja od jedne do druge službe, u relativno kratkom vremenskom periodu i po vrlo povoljnim cenama, dobiju overeni prevod traženih dokumenata, koji će, nakon obrade, odmah moći da upotrebljavaju u praksi.\nProces profesionalne obrade ličnih materijala se, grubo rečeno, sastoji iz dve faze. U prvoj se obavlja samo prebacivanje sadržaja teksta konkretnog materijala na ciljani jezik, a u drugoj overa prevoda prema proceduri koju propisuje zakon. Da bi prevedeni dokument postao pravno validan mora, dakle, da bude legalizovan, a da bi bio legalizovan mora da bude korektno i tačno preveden na novi jezik. To znači da prevodioci i sudski tumači Ostružnica prebacivanje konkretnog materijala na novi jezik moraju da obave prema svim propisanim pravilima, to jest, da celokupan sadržaj izvornog spisa vrlo precizno izraze na novom jeziku i da pri tom izuzetno vode računa o prevodu stručnih izraza i termina, gde ne sme biti prostora ni za kakva dvostruka tumačenja, budući da ove reči moraju biti sasvim jasne i precizne, jer utiču na smisao celokupnog zvaničnog spisa. Tokom rada, prevodioci i sudski tumači Ostružnica slede sve normative jezika na koji prevode, to jest, gramatiku, pravopis, sintaksu i slične, a novi materijal pišu takozvanim administrativnim stilom, koji je zastupljen u zvaničnim dokumentima i odlikuje se jednoobraznošću, šablonskim izražavanjem, bezličnim rečenicama i korišćenjem reči i izraza koji imaju jasno i nedvosmisleno značenje, kako bi se isključila svaka mogućnost nerazumevanja ili višestrukog tumačenja onoga što je rečeno. Kada se prevod završi, pre samog postupka overe, prolazi dve stručne kontrole - za prvu su zaduženi sami prevodioci, za drugu lektori, izuzetni jezički stručnjaci, koji će uočiti i ispraviti čak i one greške, nepravilnosti i odstupanja od osnovnog dokumenta koje su pri prvom pregledu, eventualno, ostale neprimećene.\nSada počinje proces legalizacije, kada će prevedeni materijal biti najpre temeljno i vrlo pažljivo upoređen sa originalnim spisom, koji se našim stručnjacima, u tu svrhu, takođe dostavlja na uvid. Ovaj postupak vrši se kako bi prevodilac i sudski tumač Ostružnica, pre nego što zvanično overi dotični prevod, utvrdio njegovo potpuno podudaranje sa tekstom izvornika, kako u sadržaju, tako i što se tiče korišćenih stručnih termina i izraza i stila kojim su ova dokumenta napisana. Ako su svi ovi uslovi ispunjeni, overiće prevod svojim pečatom na kome se nalazi jedinstveni registracioni broj i na njega staviti svojeručni potpis. Nakon ovog čina, dokument na novom jeziku postaje pravno validan, budući da na sebi nosi zvaničnu potvrdu da ga je pregledalo i odobrilo stručno lice, te da, u pogledu zakona i prava, ima istu težinu kao i bilo koji drugi original.\nPrevodilac i sudski tumač Ostružnica radi u okviru sledećih jezika\nSadržaji zvaničnih dokumenata i javnih isprava u prevodilačkom centru Akademije Oxford mogu, u skladu sa zahtevima klijenata, biti prebačeni na ili sa više od 40 jezika koji se govore na području Evrope, ali i u ostalim delovima sveta, a za koje naši stručnjaci poseduju potrebne kvalifikacije. Vrlo često prevodilac i sudski tumač Ostružnica ima zadatak da službene spise prevede u okviru nekog od jezika zemalja u našem neposrednom okruženju, kao što su rumunski, bugarski, mađarski, hrvatski, bosanski, albanski ili makedonski ili, pak, jezika koji se smatraju najpopularnijim u svim oblastima i, svakako, najrasprostranjenijim po broju govornika, a to su, na primer, ruski, engleski, nemački, francuski, španski i portugalski. U prevodilačkom centru Akademije Oxford možete dobiti i prevode koji na jednoj strani obuhvataju grčki, italijanski, slovenački, arapski, turski, poljski, češki, slovački, holandski, ukrajinski, kao i jezike iz skandinavske grupe, preciznije rečeno, finski, švedski, danski i norveški. Prevodilac i sudski tumač Ostružnica poseduje potrebne kvalifikacije i za rad sa kineskim, japanskim i latinskim jezikom, koji se i danas zadržao uglavnom u stručnim pisanim materijalima iz oblasti farmacije, veterine, medicine i pravnih nauka, iako se više ne svrstava u žive jezike, budući da se već vekovima nigde ne govori. U našem prevodilačkom centru možete dobiti i prevode u okviru estonskog, pakistanskog, hebrejskog, korejskog, persijskog i romskog jezika, uprkos činjenici sa ove usluge nisu često u ponudi ovdašnjih prevodilačkih agencija, budući da su njihovi poznavaoci zaista retki. U želji da damo svoj doprinos savremenim težnjama da se i osobe sa oštećenim sluhom i smanjenim govornim sposobnostima aktivno uključe u sve oblasti društvenog života, u svoj stručni tim uvrstili smo i prevodioca i sudskog tumača za znakovni jezik, koji će klijentima sa ovakvim specifičnim potrebama pružiti svu pomoć prilikom obavljanja konkretnog posla.\nPrevodioci i sudski tumači Ostružnica najviše rade prevode koji na jednoj strani uključuju srpski jezik, odnosno, sadržaje zvanične dokumentacije prebacuju sa našeg maternjeg na neki strani jezik ili, obrnuto, sa nekog drugog jezika na srpski, no usluga po kojoj je prevodilački centar Akademije Oxford poznat u stručnim krugovima jeste direktan prevod u okviru dva strana jezika. Prevodilac i sudski tumač Ostružnica poseduje vrlo visoke stručne kvalifikacije, iskustvo, opšte obrazovanje i informisanost, prevodilačku veštinu, organizacione sposobnosti, kao i veliki broj različitih afiniteta i interesovanja, te je kadar da dokument originalno sačinjen na nekom jeziku koji nije srpski prebaci u jednom potezu na drugi traženi strani jezik. Prednost ovakvog načina rada postaje sasvim jasna ako se zna da se isti posao u većini ostalih prevodilačkih agencija obavlja postupno, prema principu „korak po korak”, odnosno, tekst konkretnog dokumenta se prvo sa osnovnog jezika prevodi na srpski, pa tek onda sa srpskog na ciljani strani jezik. Na taj način posao traje znatno duže nego u našem prevodilačkom centru i dotična usluga će više koštati, budući da na njenoj realizaciji mora da radi više stručnjaka različitih specijalnosti. Dakle, prevodioci i sudski tumači Ostružnica direktno rade u korist svojih klijenata i omogućuju im da brže i za manje novca dođu do prevoda koji su im potrebni, te nam se stranke vrlo često obraćaju za prevodilačke usluge ovakve vrste.\nPrevodioci i sudski tumači Ostružnica nastoje da zahteve svojih klijenata uvek ispune u što kraćem vremenskom period, budući da izuzetno cene vreme, ali i novac svojih korisnika. Međutim, ukoliko se dogodi da ponudjeni termini ne odgovaraju klijentu, jer mu je material na traženom jeziku potreban što pre, možemo da ponudimo uslugu „hitnog prevoda”, koja je specifična ne samo po brzini izrade, već i po tome što u toj situaciji stranka dobija mogućnost da sama odredi termin koji joj najviše odgovara za završetak prevoda, a naši stručnjaci će učiniti sve što je u njihovoj moći da maksimalno profesionalno prebace sadržaje na novi jezik u predviđenom terminu. Ipak, činjenica da tada rade u izmenjenim i otežanim okolnostima i pod znatno većim pritiskom nego inače, utiče na cenu ove prevodilačke usluge, koja će biti viša od redovne, jer tada korisnik, pored osnovnih troškova, treba da plati i iznos takozvane „takse za hitnost”, čija će visina biti određena shodno broju prevedenih strana, ali i dužini vremenskog perioda u okviru koga klijent očekuje da prevodioci i sudski tumači Ostružnica završe prevod. Što je, naime, taj rok kraći, iznos pomenute takse će biti viši.\nInače, cene prevodilačkih usluga se formiraju prema broju obrađenih strana, a praktikuje se da se na veće količine materijala koje treba prevesti odobrava i neki popust. Prevodioci i sudski tumači Ostružnica pridržavaju se standarda svoje profesije koji predviđa da jedna strana prevedenog dokumenta sadrži tekst od 1800 slovnih mesta, u što su ubrojani i razmaci između reči. Ovo pravilo važi za sve vrste pisanih materijala, pa, prema tome, i za zvanične spise, iako jedna njihova strana u najvećem broju slučajeva obuhvata tekst koji je znatno kraći.\nKoja sve dokumenta može da profesionalno obradi prevodilac i sudski tumač Ostružnica?\nU prevodilačkom centru Akademije Oxford možete dobiti overene prevode zaista svih vrsta zvaničnih dokumenata i javnih isprava, bez obzira na kompleksnost njihovih sadržaja ili oblast privatnog i društvenog života na koju se oni odnose.\nKako se danas većina poslova vrši na nivou više država, prevodioci i sudski tumači Ostružnica često imaju zadatak da prevedu i overe raznovrsna dokumenta koja se koriste u međunarodnom biznisu, to jest, u poslovnim transakcijama, vođenju firmi i drugim poslovima koji prevazilaze granice jedne države. Tako oni za svoje klijente u potpunosti obrađuju bilanse uspeha, finansijske izveštaje, potvrde o kvalitetu proizvoda, poreski identifikacioni broj (PIB), različite tipove poslovnih odluka, statut preduzeća, izvode iz Agencije za privredne registre (APR-a), kao i godišnje izveštaje, rešenje o osnivanju pravnog lica, ulazne i izlazne facture, revizorske izveštaje, bilanse stanja, osnivački akt preduzeća i sve vrste poslovnih ugovora, od kojih se, na primer, često obrađuju kupoprodajni, ugovori o saradnji, o prodaji roba i usluga i slični. Prevodilac i sudski tumač Ostružnica kvalifikovan je i za prevod i overu službenih materijala koje je potrebno posedovati radi učešća na nekom javnom prikupljanju poslovnih ponuda, takozvanom tender, gde, na primer, spadaju opšti uslovi, obrasci, uputstva za ponuđače, predmeri i grafička dokumentacija sa tehničkim specifikacijama.\nFirme ili pojedinci koji vrše određene poslove ili, pak, imaju dodirnih tačaka sa građevinom, naukom ili tehnikom, vrlo često traže overene prevode stručnih pisanih materijala, te prevodilac i sudski tumač Ostružnica radi i sa naučnim i tehničkim patentima, deklaracijama proizvoda, građevinskim projektima sa propratnom tehničkom i građevinskom dokumentacijom, uputstvima za rukovanje, laboratorijskim ispitivanjima tehničkih uzoraka i mnogim drugim sličnim materijalima.\nU slučaju potrebe da se u inostranstvu ostvare neka lična prava ili završi drugi konkretni posao, moraćete nadležnoj službi predati overene prevode traženih potvrda i uverenja, od kojih se, recimo, vrlo često traži potvrda o redovnom zaposlenju ili o redovnim primanjima, uverenje o nekažnjavanju, kao i potvrda o stanju na tekućem računu u banci ,ona je u mestu boravka, o neosuđivanosti i, posebno popularna i svuda aktuelna, potvrda o slobodnom bračnom stanju, koja je neophodna radi sklapanja braka sa državljaninom ili državljankom neke strane zemlje. Overene prevode svih pomenutih dokumenata možete, naravno, dobiti u prevodilačkom centru Akademije Oxford.\nU današnje vreme mnogi ljudi žele da zasnuju radni odnos van granica svoje zemlje ili, pak, da se u inostranstvu školuju i usavršavaju, te zbog toga prevodioci i sudski tumači Ostružnica vrlo često imaju zadatak da prevedu i overe dokumenta koja su na neki način povezana sa obrazovanjem ili konkretnim ustanovama obrazovnog sistema. Tako profesionalno obrađuju diplome i sve dodatke koji se na njih odnose, svedočanstva o završenim razredima osnovne i srednje škole, prepise ocena, nastavne planove i programe fakulteta, uverenja o položenim ispitima, potvrde o redovnom školovanju ili studiranju i mnoga druga dokumenta kojima se može utvrditi nivo školske spreme pojedinca.\nPosebno pažljivo i posvećeno prevodioci i sudski tumači Ostružnica rade sa farmaceutskom i medicinskom dokumentacijom, imajući u vidu činjenicu da se ovi službeni materijali najčešće traže radi lečenja u nekoj stranoj zemlji ili upotrebe uvoznih lekova i preparata, te su, na taj način, direktno povezani sa zdravljem i životima ljudi. Iz ovih oblasti najčešće obrađujemo lekarske nalaze, specifikacije farmaceutskih proizvoda, dokumentaciju o medicinskim proizvodima i uputstva za lekove i karakteristike proizvoda.\nOblast rada naših stručnjaka pokriva i raznovrsna pravna akta, odnosno, dokumenta koja se koriste u međunarodnim sudskim procesima i ostalim pravnim poslovima koji se obavljaju na nivou više država. Tako, između ostalog, prevodilac i sudski tumač Ostružnica radi sa raznovrsnim pravilnicima, izveštajima, licencama, sertifikatima, ovlašćenjima, punomoćjima i zakonski zasnovanim sporazumima, poput, na primer, ugovora o doživotnom izdržavanju, o prometu nepokretnosti i sličnih. U našem prevodilačkim centru možete dobiti i overene prevode različitih sudskih presuda, odluka i rešenja, kao što je, na primer, presuda o razvodu braka, ali i saglasnosti o zastupanju, dozvole za boravak, zahteva za dobijanje vize, nasledničke i svih ostalih vrsta zvaničnih izjava pojedinaca, kao i prevod tekovina Evropske Unije, tačnije rečeno, pravnih normi ove zajednice evropskih država.\nU okviru ličnih dokumenata, prevodioci i sudski tumači Ostružnica najčešće obrađuju ličnu kartu, pasoš, vozačku dozvolu, krštenicu (izvod iz matične knjige rođenih), uverenje o državljanstvu, kao i saobraćajnu dozvolu, venčani list (izvod iz matične knjige venčanih), potvrdu o prebivalištu, radnu dozvolu i umrlicu (izvod iz matične knjige umrlih).\nSvi materijali koje nam dostavite na prevod i overu biće u prevodilačkom centru Akademije Oxford zaštićeni od svake eventualne zloupotrebe, budući da su prevodioci i sudski tumači Ostružnica, pre stupanja na dužnost, prošli predviđene provere podobnosti za obavljanje jednog tako odgovornog posla i, pred nadležnim državnim organima, položili profesionalnu zakletvu. Na taj način su i zvanično obavezni da uvek rade u skladu sa važećim zakonima i propisima i na odgovarajući način se odnose prema svojim klijentima i dokumentima koja treba da obrade. Oni će, dakle, na svaki način poštovati vašu privatnost, prema vašim podacima koji im se, tokom rada, otkrivaju odnositi se kao prema poslovnim tajnama i maksimalno profesionalno i korektno ispuniti sve vaše zahteve u predviđenom roku. Budući da je jedan od osnovnih postulata rada Akademije Oxford zadovoljan klijent, pored vrhunskog prevoda i overe u skladu sa zakonom, prevodioci i sudski tumači Ostružnica će vam omogućiti i apsolutnu diskreciju i sigurnost koja je neophodna prilikom obrade ovakvog tipa pisanih materijala.\nŠta još za vas mogu da urade prevodioci i sudski tumači Ostružnica?\nIako vrlo argumentovano tvrdimo da su prevodi koje urade naši stručnjaci jedni od najkvalitetnijih koje možete dobiti na ovim prostorima, prihvatićemo da ispunimo i ostale vaše zahteve i, ako je potrebno, samo overimo dokument za čije prebacivanje na traženi jezik nisu angažovani prevodioci i sudski tumači Ostružnica, već neki drugi kolega, van našeg profesionalnog tima. U takvoj situaciji, takođe, imamo obavezu da u potpunosti poštujemo propisanu proceduru legalizacije, što znači da ćemo vaš prevod morati da, vrlo pažljivo i detaljno, uporedimo sa originalnim dokumentom, koji nam, iz tog razloga, takođe morate staviti na raspolaganje. Reč je o tome da prevodilac i sudski tumač Ostružnica mora da, pre nego što zvanično overi konkretni prevod, dokaže njegovo potpuno podudaranje sa izvornim materijalom, u pogledu sadržaja, ali i što se tiče stila izrade i korišćenih stručnih izraza i termina. Ovaj postupak se na isti način sprovodi i kod legalizacije ostalih prevoda, te nije namenjen samo dokumentima koja na traženi jezik nisu prebacili naši stručnjaci, jer sumnjamo u njihov kvalitet, pa želimo da ih proverimo. Dakle, ukoliko prevodilac i sudski tumač Ostružnica utvrdi da su ispunjeni svi navedeni uslovi, overiće prevod svojim jedinstvenim pečatom i svojeručnim potpisom i na taj način omogućiti njegov plasman u zvanični pravni saobraćaj, budući da je potvrđeno da se potpuno poklapa sa originalom, te može zauzeti njegovo mesto u pravnom prometu.\nPonekad se, međutim, ispostavi da prevod koji imate nije uređen na odgovarajući način, odnosno, da sadrži konkretne greške i nepravilnosti ili u nečemu odudara od osnovnog dokumenta. U takvoj situaciji prevodilac i sudski tumač Ostružnica ne može da sprovede legalizaciju, pa će predložiti da naši lektori i korektori, vrhunski jezički stručnjaci, urade redakturu spornog teksta i pripreme ga za overu. Postupak redakture se sastoji od detaljnog jezičkog pregleda i prevoda i originala, izjednačavanja ova dva dokumenta u svim aspektima, ispravljanja učenih slovnih, stilskih, gramatičkih, pravopisnih i drugih jezičkih grešaka i, ako je potrebno, korekcije prevoda stručnih izraza i termina, koji, dakle, moraju biti sasvim precizni i jasni, s obzirom na to da od njihovog značenja zavisi i smisao samog službenog materijala. Kada se završi ova intervencija naših stručnjaka, imaćete materijal na jeziku koji ste tražili, urađen u skladu sa svim pravilima, koji ćete, bez ikakvih problema, moći da overite i zatim koristite u praksi, a bićete, pri tom, pošteđeni dodatnih većih troškova i gubljenja vremena koje bi uslovilo ponovno prevođenje istog dokumenta.\nDa bi prevodioci i sudski tumači Ostružnica ispunili sve vaše zahteve i u potpunosti obradili vaš zvanični material, imate obavezu da nam, na odgovarajući način, donesete ili pošaljete originalna dokumenta ili makar njihove regularno overene fotokopije. Dotične materijale možete lično doneti u neku od naših poslovnica u Beogradu, predate ih ovlašćenom službeniku i sa njim precizirati i ostale detalje naše saradnje. Pored toga, imate mogućnost da dokumenta na našu adresu pošaljete preporučeno preko Pošte Srbije ili neke kurirske službe koja je aktivna na području Beograda. Dostava elektronskim putem moguća je jedino u slučaju da vam je potreban „hitan prevod”, jer na taj način dokumenta najbrže stižu do naših prevodilaca, koji će tako na vreme započeti posao i u traženom roku ispuniti vaše zahteve. U svim drugim situacijama ovakav način dostave nije moguć, budući da se tako ne mogu slati originali. U slučaju da materijale šaljete elektronskom poštom, imaćete takođe obavezu da nam naknadno, što pre budete u mogućnosti, donesete ili, na navedene načine, pošaljete izvorne spise, jer bez njih, prevodilac i sudski tumač Ostružnica neće moći da kompletira obradu, to jest, da nakon prevoda i overi konkretne materijale.\nKada se prevedena dokumenta zvanično legalizuju, zajedno sa originalima će vam biti vraćena i možete ih lično podići u nekom od naših predstavništava u glavnom gradu ili u posebnom zahtevu navesti adresu na koju želite da vam ih pošaljemo. Ovu uslugu izvršiće Pošta Srbije, u obliku preporučene pošiljke ili kurirska služba, naš dugogodišnji saradnik na ovom polju. Cena dostave biće obračunata prema važećem cenovniku angažovane službe, sasvim nezavisno od troškova vezanih za prevod, overu, redakturu i druge usluge koje su za vas, u konkretnoj prilici, obavili naši stručnjaci i platićete je najverovatnije prilikom preuzimanja materijala, direktno kuriru na ruke.\nInače, sve cene usluga koje prevodioci i sudski tumači Ostružnica mogu da vam ponude nalaze se u cenovniku na zvaničnom sajtu Akademije Oxford, a obaveštenja o tome možete dobiti i od ovlašćenih koordinatora u našim poslovnicama u Beogradu.\nPrevedeni materijali moraju biti overeni pečatom ovlašćenog stručnog lica kako bi postali pravno validni i upotrebljivi u zvaničnom pravnom prometu, no, ima i dokumenata koja, da bi dostigla ovaj status, moraju biti legalizovana i takozvanim Apostille pečatom. Ova formalnost sprovodi se prema odredbama međunarodne Konvencije o ukidanju potrebe legalizacije stranih javnih isprava, koju je u Hagu 1961. godine potpisalo stotinak država. Predviđeno je, zapravo, da apostilirana dokumenta mogu, bez ograničenja, da se koriste u pravnim sistemima zemalja potpisnica i ne zahtevaju naknadne provere niti overe.\nPostupak overe Apostille pečatom je poseban, pre svega, zato što se ne sprovodi na isti način kod svih zvaničnih materijala, pa tako, na primer, ima dokumenata kod kojih je potrebno prvo uraditi apostiliranje, a zatim ih prepustiti prevodiocu i sudskom tumaču koji će sadržaj prebaciti na traženi jezik i uraditi overu svojim pečatom. U drugim prilikama, situacija je obrnuta, to jest, prvo jezički stručnjaci obavljaju svoj deo posla a zatim se sprovodi postupak apostiliranja. Budući da ovaj pečat ima oblik štambilja u koji je predviđeno da se, na odgovarajući način, unose traženi podaci, dešava se da se zahteva da i sadržaj Apostille-a, pored teksta konkretnog materijala, mora da bude prebačen na novi jezik. Uglavnom je dovoljno apostilirati samo prevedeni document, ali ponekad se traži da Apostille pečat bude i na prevodu i na original, kako bi materijal postao pravno validan. Valjalo bi da napomenemo i to da Apostille overa ni u jednom slučaju ne isključuje legalizaciju koju sprovodi licencirani sudski tumač, ali i da ovaj postupak nije predviđen za sve vrste službenih spisa, pa se tako, recimo, nikada ne sprovodi kod administrativnih isprava koje se direktno odnose na neki trgovinski ili carinski posao, kao ni kod isprava koje su izdali diplomatsko - konzularni predstavnici.\nOveru Apostille pečatom u Republici Srbiji vrše predsednici ili ovlašćene sudije teritorijalno nadležnih osnovnih sudova, te prevodioci i sudski tumači Ostružnica nemaju obavezu da poznaju do detalja način sprovođenja ovog postupka za svaki konkretni document, budući da to ne spada u opis njihovog posla, pa će vam u vezi sa Apostille-om dati samo osnovna obaveštenja i uputiti vas na nadležnu pravosudnu ustanovu, gde ćete morati o svemu sami da se raspitate. Vrlo je važno da tom prilikom ovlašćenom sudskom službeniku precizno navedete koji dokument treba da overite Apostille-om, kao i u koju svrhu ćete koristiti dotične overene prevode, jer ćete tako osigurati dobijanje upotrebljivih i korisnih informacija. Ako utvrdite da se za vaš materijal traži Apostille overa, nadležnoj službi osnovnog suda ćete podneti odgovarajući zahtev i predati original dokumenta koji treba da se overi, njegovu fotokopiju, koja ostaje sudu i fotokopiju vaše lične karte.\nKako dobiti uputstva za overu Apostille pečatom?\nSve informacije u vezi sa postupkom Apostille overe možete dobiti u nadležnoj službi nekog od 3 beogradska osnovna suda, a najbolje će biti da se, kao stanovnik Ostružnice, obratite Drugom osnovnom sudu, koji je nadležan za teritoriju opštine Čukarica, kojoj pomenuto naselje pripada. Ovaj sud je lociran na Vračaru, u Katanićevoj ulici broj 15, a pomenuta obaveštenja možete takođe dobiti i u Višem sudu, koji se nalazi u istom delu grada, na Vračaru, u Timočkoj ulici broj 15. Ovde, pored službe overe, radi i Prvostepeno parnično odeljenje i Drugostepeno građansko odeljenje Višeg suda.\nNadamo se da smo uspeli da dovoljno detaljno objasnimo postupak obrade službenih materijala i način rada naših stručnjaka, a ovlašćeni koordinatori u poslovnicama Akademije Oxford u Beogradu će rado odgovoriti na sva vaša pitanja, ako nam se obratite mejlom ili telefonom ili na licu mesta porazgovarate sa našim službenicima. Trudićemo se, svakako, da vam pružimo što potpunije odgovore, a ako procenimo da je i to potrebno, dobićete i besplatnu konsultaciju sa nekim od naših stručnjaka.\nKategorije prevoda za Ostružnica\nIzračunajte okvirnu cenu prevoda za Ostružnica\nSpisak sudskih tumača za grad Ostružnica\nCenovnik prevodilačkih usluga sudskih tumača za grad Ostružnica\nSudski tumači i prevodioci Ostružnica\nAkademija Oxford Ostružnica


SRBIJA U PREGOVORIMA SA EU: NEOPHODNO JAČANJE ADMINISTRATIVNIH KAPACITETA - Magločistač\nPočetna Aktuelno SRBIJA U PREGOVORIMA SA EU: NEOPHODNO JAČANJE ADMINISTRATIVNIH KAPACITETA\n„Ako želimo da budemo spremni da apsorbujemo sredstva koja nam stoje na raspolaganju, moramo da imamo dobro kvalifikovane i dobro plaćene kadrove koji će odgovarati na izazove koje nosi taj posao“, rekao je Andrija Pejović, član Nacionalnog konventa za EU.\nU organizaciji Centra lokalne demokratije LDA Subotica u petak, 30. juna, bila je u Gradskoj kući održana javna debata tj. konsultativni sastanak s predstavnicima lokalnih samouprava, organizacija civilnog društva, obrazovnih institucija, privredne komore i lokalnih medija, pod radnim nazivom “Srbija u pregovorima sa Evropskom unijom – ključni izazovi u 2017”.\nGovoreći o onome što je do sada u procesu evropskih integracija urađeno i što nas u skorijoj budućnosti tek očekuje, gost predavač Andrija Pejović, član Nacionalnog konventa za EU, istakao je da je jedan od ključnih izazova s kojima se trenutno suočavamo – jačanje administrativnih kapaciteta, koji su na “osrednjem nivou”.\n„Treba uspostaviti politiku zadržavanja kadrova – to su možda trenutno najveći izazovi s kojima se suočavamo. Postoji prilična fluktuacija kadrova u poslednje vreme u Vladi Republike Srbije. Stoga je neophodno što pre uspostaviti odgovarajuću politiku zadržavanja kadrova jer se radi o kadrovima koji poseduju vrlo specifična znanja koja su tražena na tržištu. Ako želimo da budemo spremni da apsorbujemo sredstva koja nam stoje na raspolaganju, moramo da imamo dobro kvalifikovane i dobro plaćene kadrove koji će odgovarati na izazove koje nosi taj posao. Trenutno ih imamo u meri u kojoj nam finansijski iznosi dozvoljavaju. Skoro je stigla informacija iz Kancelarije za evropske integracije i operativnih struktura za decentralizovano upravljanje sredstvima Evropske unije da smo uspešno potrošili finansijski paket za 2013. godinu, a to je jedna prilično solidna cifra ugovorenih sredstava“, rekao je Pejović.\nSeminar “Srbija u pregovorima sa Evropskom unijom – ključni izazovi u 2017” organizovan je u saradnji s Vojvođanskom inicijativa za EU kao mrežom organizacija civilnog sektora u Vojvodini, čija je inicijalna namera da, između ostalog, opštinama i gradovima u kojima njene članice deluju približi ključna poglavlja u pregovaračkom procesu s EU, a jedno od tih je Poglavlje 22 – Regionalna politika i koordinacija strukturnih fondova.\n„Ovom poglavlju jednim dobrim delom pripada reforma javne uprave i lokalne samouprave, i u tom smislu ima prostora za dalje angažovanje civilnog sektora. Moram da kažem da je u poslednje dve godine uključenost civilnog sektora u ovaj proces nešto veća, bolja i kvalitetnija, a posebno bih istakla za nas jako bitne mere koje se odnose na unapređenje funkcionisanja javne uprave, od kojih jedna jeste uspostavljanje kancelarije, odnosno, službe za saradnju sa civilnim društvom na nivou lokalne samouprave. To je značajna mera koja ne znači novo zapošljavanje, već jednu unapređenu koordinaciju kada je u pitanju saradnja sa civilnim sektorom ne samo sa aspekta finansiranja organizacija civilnog društva, već i sa aspekta njihovog boljeg uključivanja u proces konsultovanja kada se radi o usvajanju javnih politika“, istakla je Stanka Parać Damjanović ispred LDA Subotica.\nKako se, međutim, radi o jednom od najkompleksnijih pogavlja, u pogledu priprema Republike Srbije za njegovo otvaranje, a kada je reč o zakonskom i institucionalnom okviru, finansijskom upravljanju i kontroli, strateškom planiranju kao bitnim temama, još uvek se nalazimo u početnim fazama.\n„Imamo akcioni plan koji su pripremile nadležne službe i pregovarački tim, koji je prosleđen Evropskoj komisiji. Moja je procena da je Poglavlje 22 jedno poglavlje koje možda dugo traje, o kom se pregovara kroz celi pregovarački proces. Nama nije u interesu da na samom početku završavamo sve stari, niti je to moguće prvenstveno zato što je ovo poglavlje horizontalno – dotiče se i nekih drugih poglavlja kao što su javne nabavke, socijalna zaštita, finansijsko upravljanje i kontrola“, zaključio je Pejović.\nOd kada su formalno otpočeli pregovori o pristupanju Republike Srbije sa Evropskom unijom 21. januara 2014, Srbija je do sada otvorila 10 od ukupno 35 poglavlja, a do kraja ove godine očekuje se otvaranje još jednog.


Protiv tradicije (video) – ZoomUe\nby Zoran Đurović · Published 9 августа, 2016 · Updated 9 августа, 2016\nIVANJICA – U 4. kolu Superlige Javor Matis će pokušati da po prvi put u svojoj istoriji savlada Partizan pred svojim navijačima.\nJavor Matis je u Novom Sadu protiv Bačke ostvario prvu pobedu u ovom prvenstvu i sa mnogo više optimizma dočekuje naredno kolo u kom će ugostiti raštimovani parni valjak. Miloš Veselinović tvrdi da je bez obzira na stanje u kom se nalazi, klub iz Humske favorit u tom meču. I pored toga njegovi igrači na teren ne izlaze sa belom zastavom već sa namerom da ostvare što bolji rezultat. Šef struke ivanjičkog superligaša bio je na stadionu JNA i uživo gledao Partizan, a ipak će mu velika nepoznanica biti sastav crno belih. Kaže da Partizan ima veliki broj kvalitetnih pojedinaca i da njegove igrače čeka težak posao ma ko bio u sastavu trenera Nikolića.\nJovan Đokić je bio jedini strelac u utakmici protiv Bačke i taj gol je doneo prva tri boda za njegovu ekipu. Svestan je da će utakmica u sredu biti izuzetno teška, da Javor Matis igra protiv tradicije jer nikada do sada nije pobedio Partizan u Ivanjici ali svaki naredni duel je prilika da se tradicija sruši. Partizan je daleko od idealne forme što može biti prilika za iznenađenje.\nVeselinović ima sve igrače na raspologanju. Poziva publiku da dođe u što većem broju jer im je njihova podrška od velikog značaja i da ta podrška treba da se zasluži. Njegovi igrači će se truditi da svojim igrama to poverenje i dobiju, a prva velika prilika je utakmica protiv Partizana koja se igra u sredu sa početkom u 18.30.\nTags: Fk PartizanIvanjicaJavor Matis\nby Vesna Đurović · Published 13 децембра, 2019\nKanda, Kodža i Nebojša u Užicu\nNext story Oprez prilikom korišćenja javnih česmi u Užicu\nPrevious story Bluz veče u Sevojnu


Subota, 08 Srpanj 2017 10:30\nMilorad Dodik, predsjednik Republike Srpske je kazao da je "Republika Srpska država" i da Srbi imaju "dvije države, RS i Srbiju".\nKako je naveo u svom govoru u Bratuncu povodom obilježavanju stradanja Srba u srednjem Podrinju, "stradnje koje se dogodilo Srbima pokušava se staviti pod zaborav onima koji su to činili".\n"Poštujemo stradanja, i na drugoj strani su stradali. Stradali su svi. Boli to što crna marama srpske majke manje znači o bijele marame bošnjačke majke. Svoji smo na svom, RS je rezultat naše borbe za slobodu", rekao je Dodik, javlja N1.\n"Srbi imaju dvije države, Republiku Srpsku i Srbiju. Imamo teritorij, imamo vladu koja se bira na slobodnim izborima. Republika Srpska je država, morate to razumijeti i shvatiti", poručio je Dodik. Dodao je da su Srbi iz RS zagledani u Srbiju jer je "ona država našeg naroda".\n"Nama odgovara stabilna i moćna Srbija, upravo ona koja se sada gradi. Srbija zauzima svoje mjesto koje joj povjesno pripada, najveća i najvažnija država Balkana. Više smo zagledani u Srbiju nego u Sarajevo. Pošto nema stranaca ovdje, neće čuti", naveo je on. Kazao je između ostalog i da je pravosuđe u Sarajevu političko i izdajničko.\n"Ne možemo se osloniti na BiH, BiH je u rasulu, jedino funckionira RS. Toliko intervencija međunarodnog faktora, danas se spominje termin o Bosni kao propaloj državi. BiH će se ionako sama urušiti i iščeznuti". Prema njegovim riječima "besmisleno zvuči kad Bakir kaže da će biti rata".


Vesti online / Vesti / Srbija / Gujon: Zabranjen mi je ulazak na KiM na neodređeno\n15:48 >> 16:52h\nVestionline, Tanjug, rts.rs, blic.rs A\nOsnivač francuske humanitarne organizacije "Solidarnost za Kosovo" Arno Gujon danas je dobio zabranu ulaska na KiM na neodređeno vreme.\nArno Gujon (Foto: Arhiva)\nKako javlja RTS, osim njega, policija je zadržala i dvojicu aktivista humanitarne organizacije "Srbi za Srbe".\nPripadnici KPS su, zadržavajući Gujona, naveli da on nema dozvolu za posetu Kosovu.\nI sam Gujon je potvrdio ovu informaciju, rekavši da je dobio zabranu ulaska na KiM na neodređeno vreme. Kako je rekao, najpre je bio zadržan na administrativnom punktu Merdare, potom priveden i ispitivan, nakon čega mu je "uručena zabrana ulaska na neodređeno vreme bez ikakvog obrazloženje".\n- Sada je moj humanitarni rad doveden u pitanje - rekao je Gujon, i dodao da je svakog meseca išao na KiM gde je boravio po nedelju dana, pratio humanitarne akcije, razgovarao sa ljudima...\nDodao je i da ima pravo na žalbu, što će svakako iskoristiti.\n- Cilj im je da privode, ne samo Srbe već i one koji pomažu Srbima u enklavama - rekao je Gujon.\nPored njega, KPS je zadržala je i dvojicu njegovih saputnika, aktivista humantirane organizacije "Srbi za Srbe".\nGujon je trebalo da prisustvuje otvaranju farme živine za potrebe narodne kuhinje Raško-prizrenske eparhije u srpskom selu Prekovce kod Novog Brda..\nDirektor Kancelarije za KiM Marko Đurić najoštrije je osudio privođenje francuskog humanitarca Arnoa Gujona, kritikujući Prištinu, koja mu je zabranila ulazak na KiM.\nU saopštenju za medije, Đurić navodi da je "jedini greh Gujona što pomaže Srbima i što uspešno svetom pronosi istinu o stradanjima i obespravljenosti srpskog naroda na Kosovu i Metohiji". Njegovo zadržavanje na administrativnom prelazu Merdare Đuruć vidi kao "dokaz suštinske antisrpske prirode pojedinih struktura moći u Prištini".\n- Time što je Gujonu zabranila slobodno kretanje Kosovom i Metohijom i obavljanje filantropskog rada, Priština je pogazila elementarna načela humanosti na kojima počiva civilizovan svet - smatra Đurić.\nDodaje da albanskom narodu nije strana humanost, ali da "pojedine zločinačke strukture u Prištini" ne znaju za humanost ili, primećuje, misle da Srbi imaju manja prava od ostalih ljudskih bića.\n- Današnja suluda odluka da se Gujonu praktično zabrani rad potpuno razotkriva šovinističku prirodu dela vladajućih struktura u Prištini, i međunarodna zajednica mora da bude alarmirana ovakvim pozivom na uzbunu, jer sledeći korak može biti samo zatvaranje Srba u geta i njihovo formalno stavljanje u rang bića drugog reda - zaključuje Đurić.\nSRBIJA Teodorović: Ubistvo Olivera Ivanovića ne može da padne u zaborav\nSRBIJA Kosovo ukida takse na robu iz Srbije i BiH?\nSRBIJA Ivanović: Za nas to nije protest već šetnja za našeg brata


Slobodan Vasković - Sa druge strane...: Dodik/Cvijanović/Đokić: Savez za promjene sprečava naplatu ruskog duga kako bi nanijeli štetu RS\nDodik/Cvijanović/Đokić: Savez za promjene sprečava naplatu ruskog duga kako bi nanijeli štetu RS\nMilorad Dodik optužio je Savez za promjene da ne žele da stave na dnevni red Savjeta ministara BiH razmatranje prijedloga Ruske federacije o raspodjeli duga bivšeg SSSR prema BiH u iznosu od 125,2 miliona američkih dolara, prema kojem bi 33% od tog iznosa pripalo Republici Srpskoj. Federaciji BiH bi pripalo 67%.\nDodik je rekao da je zahtjev Savjetu ministara upućen iz Vlade RS još prije desetak dana, ali da SzP opstruiše njegovo stavljanje na dnevni red. Njegove riječi potvrdili su Željka Cvijanović, premijer RS i ministar energetike Petar Đokić\nKako sam i najavio, objavljujem sve dokumente koje mi je uručio Milorad Dodik o tom pitanju.\nCijela priča krenula je 04.03. o.g. kada je ministar finansija Ruske federacije Anton Siluanov uputio pismo Vjekoslavu Bevandi, ministru finansija i trezora u Savjetu ministara BiH, u kojem iznosi prijedlog da se konačno riješi “pitanje regulisanja dijela obaveza bivšeg SSSR, koji pripada BiH, u iznosu od 125,2 američkih dolara”.\nRuski ministar finansija ističe da se Rusija o ovom dugu dogovorila sa svim ostalim državama, bivšim republikama SFRJ, a da je poslednje konsultacije u vezi sa ovim pitanjem sa BiH održala u julu 2008. godine u Moskvi kada je bh. strana izražavala zainteresovanost da se “prebiju ova dugovanja” sa neplaćenim obavezama BiH “Gazpromu” za isporučeni gas od 1991.-1995. godine u iznosu od oko 104 miliona američkih dolara.\n“Nažalost, dalje konsultacije nisu bile održane, a četiri pisma ministarstva finansija Ruske federacije upućena na adresu rukovodstva ministarstva i trezora BiH su ostala bez odgovora”, navodi se u pismu.\nRusko ministarstvo spremno je da ovaj dug prema BiH isplati u novčanoj formi kao kompromisno rješenje, iako bi “s obzirom na klirinšku prirodu obaveza ovaj dug morao biti otplaćen robom”.\nRuski ministar finansija ističe da na ovaj način ruska strana čini značajan ustupak BiH.\n“Tokom donošenja odluke o raspodjeli dijelova iznosa koji pripadaju svakom entitetu, predlažemo pristup koji BiH koristi u raspodjeli sredstava koja dobije od MMF-a. Kako mi razumijemo radi se o proporciji 67% Federacija BiH i 33% Republika Srpska”, precizira se u pismu.\nRusija decidno predlaže da novac koji bi uplatila bude “proslijeđen direktno entitetima”.\nVjekoslav Bevanda je o pismu ruskog ministra finansija 25.03.2016. godine obavijestio ministarstvo finansija RS.\nMinistar finansija RS Zoran Tegeltija o Bevandinom pismu o ruskom prijedlogu obavještava Generalni sekretarijat Vlade RS 29.03.2016.\nTegeltija napominje da je Vlada RS još 26.10.2006. godine donijela zaključak kojim ne prihvata “prebijanje potraživanja BiH po klirinškom saldu od Ruske federacije sa dugom preduzeća iz BiH za isporučeni ruski gas od 1991.-1995., te zahtijeva da podjela potraživanja po klirinškom saldu bude izvršena u omjeru 1/3 Republici Srpskoj, a 2/3 Federaciji BiH”.\nTegeltija takođe podsjeća i na Odluku visokog predstavnika u BiH iz 2009. godine kojom su utvrđeni procenti za raspodjelu finansijskih sredstava na osnovu “Aneksa C Sporazuma o pitanjima sukcesije i to BiH 10%, Federaciji BiH 58%, Republici Srpskoj 29% i Brčko Distriktu 3%”.\n“Međutim, imajući u vidu da je prijedlog Ruske federacije prema BiH svojevrstan ustupak, jer se novac uplaćuje u budžete entiteta, te pozivajući se na prethodno spomenuti Zaključak Vlade RS, kao i na dug vremenski period koji je protekao od početka rješavanja ovog pitanja, ministarstvo finansija predlaže Vladi RS prihvatanje prijedloga Ruske federacije”, navodi se u Tegeltijinom pismu.\nVlada RS donosi Zaključak kojim daje saglasnost za pokretanje procedure zaključivanja Sporazuma sa Ruskom federacijom, prema kojem bi se ruski dug u iznosu od 125,2 miliona američkih dolara podijelio tako što bi RS pripalo 33% od tih sredstava, a Federaciji BiH 67%.\nTaj novac bi, prema Zaključku Vlade RS, bio direktno uplaćen u entitetske budžete.\nVlada RS je zadužila ministarstvo finansija RS da o ovom Zaključku obavijesti Bevandu.\nDodik, Cvijanović i Đokić tvrde da je to učinjeno, ali da Savez za promjene ne želi da ovo pitanje stavi na dnevni red Savjeta ministara BiH, kako RS ne bi dobila novac.


Ruski novinar pitao Vučića da li će biti rata u regionu, on odgovorio: ‘Situacija je ozbiljna’ | Visokoin.com\nRuski novinar pitao Vučića da li će biti rata u regionu, on odgovorio: ‘Situacija je ozbiljna’\nPredsjednik Srbije Aleksandar Vučić izjavio je da je zabrinut zbog teške situacije na Balkanu i da je zato za njega važan predstojeći susret sa ruskim predsjednikom Vladimirom Putinom planiran za 25. novembar.\nVučić je u intervjuu za Youtube kanal “Soloviev live” rekao da će se boriti za mir praktično po svaku cijenu, prenosi agencija “RIA Novosti”.\n“Imam veliki strah pred budućnošću. I zato mi je, između ostalog, važan susret sa Putinom. Borit ću se za mir praktično po svaku cijenu, ali situacija nije laka”, rekao je Vučić odgovarajući na pitanje o mogućosti rata u regionu.\nOn je dodao da se boji da bi sve drugo što bi mogao da kaže bilo samo dolivanje ulja na vatru i da bi ljudi to mogli pogrešno da protumače.\n“Zato ću samo reći da je situacija ozbiljna, nije laka, teška je, bez sumnje”, rekao je Vučić.\nGovoreći o vojnoj saradnji Rusije i Srbije, Vučić je rekao da je ona odlična i da Beograd dobija savremenu opremu iz Ruske Federacije po korektnim cijenama.\nVučić je istakao da je Vojska Srbije danas mnogo jača nego što je bila, zahvaljujući i ogromnoj podršci i pomoći ruskog predsjednika.\nVučić je u intervjuu ukazao i na to da su se srpski i ruski narod kroz istoriju mnogo puta borili rame uz rame protiv neprijatelja.\n“Srbi su narod koji je prvi počeo da pruža otpor turskoj najezdi, koji je odolijevao oko 450 godina i mnogo stradao zbog toga”, rekao je Vučić.\nRekao je da su Srbi izborili nezavisnost od turske vlasti “kroz ustanke i tešku borbu i da su se hrabro borili i protiv Austrijanaca i Nijemaca u Prvom svjetskom ratu i pobijedili”.\n“Izgubili smo, neki kažu čak polovinu, ali sigurno više od trećine muške populacije u Prvom svjetskom ratu”, istakao je predsjednik Srbije.\nRekao je je na to da su tokom Drugog svjetskog rata “Srbi bili narod sa najjačom antifašističkom tradicijom u cijelom regionu”.\n“Srpski narod je u značajnoj mjeri pomagao Crvenoj armiji i zajedno smo oslobodili Beograd i ne samo Beograd, imali smo mnogo zajedničkih borbi”, istakao je Vučić.\nDodao je da je ponosan na srpske vojnike i beskrajno zahvalan crvenoarmejcima, jer, kako je rekao, “ne bismo mogli da oslobodimo našu zemlju da nije bilo Crvene armije”.\nVučić je istakao da u Srbiji nema pokušaja prekrajanja historije, koji su sve očigledniji u svijetu.\n“Mi zaista poštujemo ulogu i Rusije i Crvene armije tokom Drugog svjetskog rata. Znamo šta su fašizam i nacizam, da ih ne bismo pobijedili da ruski i drugi narodi Sovjetskog Saveza nisu učestvovali u Velikom otadžbinskom ratu. Mi smo toga svjesni i tome učimo našu djecu i tome ćemo ih učiti i ubuduće”, naglasio je Vučić.\nOn je naveo da Srbija želi da ima ruski PVO sistem S-400, ali da to još ne može sebi da priušti.\nPredsjednik Srbije kaže da će njegov predstojeći susret sa Putinom biti 19. po redu u posljednjih sedam godina, na čemu mu je veoma zahvalan.\n“Koliko je energije uložio u odnose sa Srbijom. Beskrajno mu hvala na tome, mi to veoma cijenimo”, istakao je Vučić.


Vulin: Zadovoljna vojska garant mira i stabilnosti - 31.03.2018, Sputnik Srbija\nVulin: Zadovoljna vojska garant mira i stabilnosti\nMinistar odbrane Srbije Aleksandar Vulin rekao je da se posebna pažnja poklanja tome da se poboljša materijalni položaj svih pripadnika Vojske Srbije, jer je... 31.03.2018, Sputnik Srbija\n10.00 časova....dobro jutro ili dobar dan? živela VS!\npolitika, vesti, aleksandar vulin, vojska srbije\nMinistar odbrane Srbije Aleksandar Vulin rekao je da se posebna pažnja poklanja tome da se poboljša materijalni položaj svih pripadnika Vojske Srbije, jer je zadovoljna vojska garant mira i stabilnosti.\n„Vojska Srbije se voli i ceni, Vojska Srbije je najpoštovanija institucija u našem narodu, ali ona to nije samo zbog naše istorije i naše tradicije, već zbog ljudi“, rekao je Vulin.\nVulin je sa načelnikom Generalštaba Ljubišom Dikovićem priredio prijem za pripadnike Ministarstva i Vojske Srbije, koji su se istakli hrabrošću van radnog mesta, kao i učešćem na sportskim takmičenjima, i nagradili ih besplatnim boravkom na Tari.\nVulin za Sputnjik prvi put o avionima iznad Preševa: Neko se nada tuđoj armiji\nIz Ministarstva odbrane se navodi da će jedan pripadnik Vojske biti odlikovan, a dvojica vanredno unapređena.\nPripadnik Vojne policije iz sastava „Kobri“ pre dva dana sprečio je oružanu pljačku, dok je sa porodicom bio u nabavci u jednom od beogradskih supermarketa. On je tom prilikom razoružao pljačkaša, koji je bio pod uticajem opijata i uz pretnju pištoljem pokušao da iz kase ukrade novac.\nPripadnici Vojne policije su u okviru redovne patrole zatekli čoveka koji je u teškom stanju, posle saobraćajne nesreće, kod sebe imao veću količinu novca. Oni su, prema procedurama, povređenog zbrinuli uz pomoć ekipe Hitne pomoći, a nađeni novac predali pripadnicima Ministarstva unutrašnjih poslova. Novac je kasnije povređenom čoveku i vraćen.\nPripadnici Ministarstva odbrane i Vojske Srbije su učestvovali i na 25. Novosadskom polumaratonu, te u konkurenciji više od hiljadu takmičara iz 24 zemlje ostvarili veliki uspeh.\nU muškoj konkurenciji, kroz cilj ove zahtevne discipline, sa vremenom 1.14.50 prošao je razvodnik Miroslav Marković iz Komande za obuku, a u ženskoj konkurenciji vojni službenik Ksenija Bubnjević, član ekipe Vojne akademije, koja je osvojila prvo mesto, navodi se u saopštenju.


Zašto mladi u Crnoj Gori najduže žive sa roditeljima? - MontenegroClick\nZašto mladi u Crnoj Gori najduže žive sa roditeljima?\nPored ekonomskog faktora, psiholog Radoje Cerović, kao bitan navodi i uticaj sredine i to sto se muška djeca žele što duže poštedjeti\nBalkan je poluostrvo gdje se u roditeljskom gnijezdu živi najduže. Crnogorci porodične domove u prosjeku napuštaju sa 33 godine, Hrvati sa 32. Nakon njih slijede Slovaci i Italijani, koji se osamostaljuju sa 31, dok se Grci i Španci, dvije države Evropske unije koje su u ekonomskoj krizi, osamostaljuju sa 30 godina.\nPostoji jedan, da kažem tako, kulturni aspekt ili pedagoška tradicija, implicitna pedagoška tradicija koja postoji u Crnoj Gori, u kojoj se muška djeca čuvaju od svake forme frustracije, od svake forme izlaganja stresu, od svake forme izazova koji bi mogao da rezultira pobjedom ili porazom to se zbog nečega implicitno smatra opasnim. Prevelika zaštićenost rezultira jednom stagnacijom, stagnacijom jedno evutativnog procesa”, navodi Cerović.\nBudva i Bar grade prvi hotel za pse\nAko imamo na umu socijalne markere odraslosti – završeno obrazovanje, napuštanje roditeljskog doma, zaposlenje, stupanje u brak i finansijsku nazavosnost – istraživanje pokazuje da čak 46 odsto mladih starosti od 19 i 25 godina nema nijedan atribut odraslosti i da skoro svaka deseta mlada osoba od 26 do 35 godina nema nijednu takvu karakteristiku. U državama Evropske unije mladi sa roditeljima prosječno žive 26 godina.


• Potvrđena dodela sportskog dinara\n• Skupština Radničkog narednog utorka\nNajstariji fudbalski kolektiv u ovom delu Vojvodine zakazao je redovnu godišnju skupštinu.\nZasedanje će biti upriličeno u utorak, 27. decembra sa početkom u 18 sati u Plavoj sali Sokolskog doma. Iako je prvobitno bilo najavljeno da će Godišnja skupština biti organizovana na tradicionalnoj lokaciji, u velikoj sali Gradske kuće, u poslednjem momentu premeštena je na „manje ekskluzivno” mesto. Zakup velike sale košta 10.200 dinara, a zbog blokade računa, od gotovo dve godine, klub nije u mogućnosti da tražena sredstva preusmeri na račun Gradske uprave Sombor. Kako je najavljeno na dnevnom redu skupštinskog zasedanja biće svega tri tačke. Biće predočena aktuelna finansijska situacija u Fudbalskom klubu Radnički, odnosno takmičarski rezultati u poslednjih godinu dana. Pred delegatima će se naći neophodne izmene klupskog Statuta uz koje će biti ispoštovano usklađivanje sa aktuelnim Zakonom o sportu. Treća tačka dnevnog reda biće razno. Skupština Radničkog ima 31. člana.\n- Pozivamo sve članove Skupštine FK Radnički, da prisustvuju sednici Skupštine kluba i daju svoj doprinos očuvanju fudbalskog kluba koji će u 2017. napuniti 105 godina - navodi se u klupskom dopisu. Pozivi će biti upućeni čelnim ljudima grada Sombora, sportskog saveza, odnosno gradskog i područnog fudbalskog saveza.\nsavamajstor @ Čet, 22.12.2016. 04:19\nfk radnički gradska kuća gradska uprava gradski fudbalski savez plava sala područni fudbalski savez skupština kluba sokolski dom sombor sport sportski savez grada sombora - ssgs zakon o sportu


Foto: Ilustracija | Incident na beogradskom aerodromu, sudar na pisti\nTanjug 20.09.2019 15:23\nNa aerodromu "Nikola Tesla" ističu da je riječ o manjem incidentu kada je "prilikom opsluge aviona, na parking poziciji A10 na beogradskom aerodromu došlo do kontakta vozila koje opslužuje avione keteringom i cisterne koja opslužuje avione gorivom".\n"Napominjemo da je riječ o manjoj nezgodi, na lokaciji udaljenoj od piste, tzv. platformi, koja služi za parkiranje i pripremu aviona za let. Događaj nije uticao i ne utiče na bezbjednost i redovnost aktivnosti na aerodromu", navedeno je u pisanom odgovoru Tanjugu.\nTakođe, na aerodromu ističu da je su aerodromske službe reagovale pravovremeno i u skladu sa procedurama.\nPojedini mediji su prethodno objavili da su se cisterna koja prevozi gorivo i kamion koji vozi ketering za avione sudarili na pisti beogradskog aerodroma, i da je zbog toga saobraćaj bio ovustavljen, što je sa aerodroma negirano.\nBeograd Aerodrom Incident


Hiseni: Resetovanje dijaloga na početak je rizično za Kosovo - Kosovo Online\n11. Jun 2021. • 08:00\nBivši pregovarač Kosova u dijalogu sa Srbijom Skender Hiseni rekao je da se dijalog Kosovo-Srbija 15. juna nastavlja gde je stao prošle godine, kao i da resetovanje dijaloga na početak može biti opasno po Kosovo, prenosi Ekonomija onlajn.\n"Izjava premijera Kurtija da će sve krenuti od nule ne stoji, jer ni Kurti ni Vučić ne mogu nametnuti format dijaloga", smatra Hiseni.\nIzjave Aljbina Kurtija da će dijalog biti vraćen na početak za Hisenija su samo izjave namenjene domaćoj javnosti i nisu realne.\n"Važno je poštovati principe i važno je nastaviti dijalog", smatra Hiseni i dodaje da resetovanje dijaloga "nosi određene rizike za Kosovo".\n"Životni je interes Srbije da odgađa dijalog i održava "status kvo" na Kosovu. Oni očekuju čudo ili promene u međunarodnim odnosima koji bi doveli do toga da se Kosovo vrati u sastav Srbije", kaže Hiseni.\nOn stoga ocenjuje da se Srbiji ne žuri da nastavi dijalog, mada pokazuje da je za nastavak "jer joj treba članstvo u EU".\n"Srbija se ne umara od tog posla, sve dok može odgoditi zaključak, kako ja to nazivam, političkog i istorijskog spora između Kosova i Srbije, a to je istorijski i politički sukob između Albanaca i Srba", smatra Skender Hiseni.\nSkender Hiseni dijalog Kosovo Srbi\nHiseni: Samoopredeljenje ima i želi dobre odnose sa Srbima na Kosovu, ali ih nema sa Srpskom listom


Deset miliona tvitova dokazuje umešanost Rusa i Iranaca u američke izbore - Raskrikavanje\nDeset miliona tvitova dokazuje umešanost Rusa i Iranaca u američke izbore\n19.10.2018. Vesna Radojević Foto: Pixabay\nKompanija „Tviter“ objavila je bazu sa više od deset miliona tvitova, fotografija, video materijala kao i imena hiljade naloga za koje se sumnja da imaju veze sa mešanjem u izborne procese od 2013. do 2018. godine, naročito u SAD 2016. godine. Ovi nalozi se povezuju sa ruskom farmom trolova IRA i nalozima za trolovanje iz Irana, a u više od 4300 tviter naloga se pojavljuje i reč „Srbija” - trol nalozi su delili uglavnom vesti koje se tiču rusko-srpskih odnosa, saradnje Srbije i NATO i vesti u kojima srpski zvaničnici veličaju Putina.\n„Baza sadrži 3841 nalog koji je povezan sa IRA (prim. aut ruska farma trolova (Internet Research Center) sa sedištem u St. Petersburgu) i 770 drugih naloga poreklom iz Irana“, navodi se u zvaničnom saopštenju Tvitera.\nKako piše bugarski istraživački centar „Bivol“ i Prigožin i njegova kompanija su pod američkim sankcijama, a on sam je među 13 ruskih državljana koje je specijalni američki tužilac Robert Miler optužio da su pomogli rusko uplitanje u izborni proces u Sjedinjenim Američkim Državama 2016. godine.\n„Bivol“ je uspeo da obradi objavljene podatke i bazu načini pretraživom za sve korisnike interneta.\nPretraga njihove baze je pokazala, na primer, da se reč Srbija pojavila u više od 4300 tviter naloga povezanih sa pomenutom ruskom farmom trolova dok se reč Vučić pojavljuje u manje od dve stotine tvitova.\nBrojni trol nalozi delili su uglavnom vesti koje se tiču rusko - srpskih odnosa, potom saradnje Srbije i NATO kao i vesti o tome na koji način srpski zvaničnici veličaju predsednika Rusije Vladimira Putina.\nSvi nalozi sa kojih su slani objavljeni tvitovi, pa i oni koji spominju Srbiju, Tviter je suspendovao ili ugasio u nekoliko navrata prošle godine.\nPropala opozicija i mirotvorac Putin\nJednu od prvih analiza objavljenih podataka napravilo je istraživački centar „DFRlab“ Atlantskog saveta, jedne od američkih organizacija koje kontinuirano istražuju ruski uticaj na američke izbore a sa kojima je novinarka Raskrikavanja imala priliku da razgovara na nedavno održanoj medijskoj turi po Americi u organizaciji Centra za stranu štampu Stejt departmenta.\n"Jedan od glavnih ciljeva jeste bilo mešanje u američke predsedničke izbore i sprečavanje pobede Hilari Klinton, ali takođe i dalje polarizovanje onlajn zajednice u SAD kao i slabljenje poverenja u američke institucije“, piše u analizi autora Atlantskog saveta.\nNeka od njihovih zapažanja su i da su mnogi ruski tvitovi bili namenjeni domaćoj publici - opozicioni lider Aleksej Navalni je pomenut više od 14 hiljada puta, pre svega u negativnom kontekstu, optuživan je da je „lopov“ i „propali političar“ dok je predsednik Rusije Vladimir Putin pomenut više od 166 hiljada puta, najčešće kao mirotvorac.\nNavode i da su ruski trolovi bili nepristrasni te da su pokušavali da otvore raspravu bez obzira na rasu, veru, političku ili seksualnu orijentaciju.\n„Bitno je prepoznati ovaj faktor kako bi se okončala percepcija da su ruske operacije fokusirane samo na jednoj strani političkog spektra. Njihov fokus se pomerao tokom vremena i menjao ciljnu publiku“, navodi DFRlab.\nIzuzev u Sjedinjenim državama, trol operacije nisu imale značajan uticaj na javnu raspravu u ostatku sveta, navodi DFRlab.\n„Ne postoje dokazi koji ukazuju na to da su izazvali velike promene u političkom ponašanju“, ističu iz ove laboratorije i napominju da će se nastaviti sa analizom ovih tvitova kako bi se ustanovilo kako su tačno uticali na izborni proces.\nDFR laboratorija Atlantskog saveta je osnova 2016. godine u cilju istraživanja dezinformacija, tajnih vojnih operacija i subverzivnih napada na demokratiju i ljudska prava. U svom poslu uglavnom koriste digitalne istraživačke alate.\nNa društvenim mrežama i nekoliko portala pojavila se navodna izjava ministra odbrane i predsednika...\nU pauzama hvaljenja politike Aleksandra Vučića i napada na opoziciju, morbidnim izveštajima o crn...


Vučić: Histerična kampanja laži iz Međunarodne zajednice\nVučić: U Crnoj Gori živi 28,73% Srba, namera režima u CG je da procenat Srba bude niži\nPredsednik Republike Srbije Aleksandar Vučić sastao se sa Njegovom svetošću patrijarhom srpskim g. Irinejem u Srpskoj Patrijaršiji.\n- Javila se juče američka ambasadorka u Podgorici užasnuta što je videla u Beogradu, a nisi užasnuta što hapse ljude koji nose srpsku trobojku? Nisi užasnuta što srpski jezik ne može da se govori, što će neko da otima svetinje, ali si mnogo pametna da soliš svu mudrost ovog sveta ne bi li se nekom dodvorila - istakao je on.\nFoto: Miloš Vujovic / Anadolija\nUpitan da pojasni pokušaj zabrane zastava Srbije i SPC u Crnoj Gori, on je rekao da je "naš posao da radimo na tome da srpska zastava nigde ne bude zabranjivana".\n- Naše je da srpska zastava nigde ne bude zabranjivana, i da smemo svuda da je nosimo, u Americi, Rusiji, Francuskoj, Nemačkoj, a smećemo da je nosimo i u Croj Gori i na svakom drugom mestu - rekao je Vučić.\nNa insistiranje da kaže ko je to nameravao da zabrani, Vučić je rekao: "Obratite pažnju, videćete".\nVučić i patrijarh o situaciji u Crnoj Gori\nBrnabić: Beogradski odbor jednoglasan da Vučić ostane na čelu SNS


SKANDAL NA SAHRANI BOKSERSKE LEGENDE: ERDOGANU NIJE DOZVOLJENO DA NA KOVČEG STAVI TKANINU SA KABE – Haber.ba\nSKANDAL NA SAHRANI BOKSERSKE LEGENDE: ERDOGANU NIJE DOZVOLJENO DA NA KOVČEG STAVI TKANINU SA KABE\nBokserska legenda Muhammad Ali, jedan od najvećih sportista svih vremena, koji je 3. juna preminuo u 75. godini, u petak je pokopan u rodnom gradu Louisvilleu, a na posljednji počinak su ga ispratili deseci hiljada ljudi okupljenih na ulicama kojima je prolazila pogrebna povorka.\ndženaza Muhammad Ali - Hayat\nTurski predsednik Redžep Tayip Erdogan skratio je posjetu SAD gdje je prisustvovao oproštaju od Muhameda Alija, saopštila je njegova kancelarija.\nTurska agencija Dogan javila je da je Erdogan nezadovoljan što su organizatori sahrane odbili njegov zahtjev da na Alijev kovčeg položi dio tkanine koja pokriva Kabu u Mekki, kao i zahtjev da imam iz Turske čita iz Kur'ana, prenosi agencija “Beta”.\nPrije nego što je stigao u SAD, Erdogan je bio izbrisan sa spiska onih koji mogu da održe govor na sahrani, navodno zbog ograničenog vremena.\nNadalje, predstavnici američkih specijalnih službi i tjelohranitelji Recepa Tayyipa Erdogana posvađali su se zbog mjesta pored automobila turskog predsjednika.Pošto je Erdogan napustio hotel i sjeo u vozilo da bi krenuo u kulturni centar “Muhammad Ali”, saradnik američkih specijalnih službi je u skladu s protokolom namjeravao da stane pored vrata koja su se zatvorila za turskim predsjednikom, saopštio je turski sajt “Glasa Amerike”.\nTeme:Kaba, kofer, Muhammad Ali, Recep Tayyip Erdogan, sahrana, skandal, tkanina


Hotel Grand Blue Sky – Smile Tours\nHotel Grand Blue Sky\nHotel se nalazi plaži “Ladies beach”, na oko 3km od centra Kušadasija.\nStandardne sobe veličine oko 30m², poseduju kupatilo (Tuš WC i fen za sušenje kose), klima uredjaj, mini-bar (besplatno se dopunjava vodom svakodnevno), sef (besplatno korišćenje), bežični internet (besplatno), SAT TV uredjaj. Sobe se čiste svakodnevno, peškiri se menjaju svakog dana, posteljina dva puta tokom nedelje\nAll inclusive (doručak, ručak i večera je “švedski sto” - samoposluženje, izbor obroka)\nDnevna I noćna voznja kroz Srbiju, Bugarsku I Tursku, sa kraćim, usputnim odmorima.\nBoravak u Kušadasiju, u odabranom hotelu, prema uplaćenoj usluzi.\nRecepcija, lobi, glavni restoran, la carte restorani, 7 barova, otvoreni bazeni (peškiri, suncobrani i ležaljke pored bazena besplatno korišćenje), diskoteka, menjačnica, prodavnice, dečiji bazen, dečija igraonica, mini-klub (deca starosti od 04-12 godina), sauna, tursko kupatilo, aerobik, fitness, animacija (sportska, dnevna i večernja), bilijar, stoni tenis, tenis, pikado.\nUz doplatu: korišćenje telefona, fotografske usluge, perionica, usluge i proizvodi u prodavnicama, lekarske usluge, frizerski salon, najam vozila, vodeni sportovi (motorizovani i mehanički), časovi ronjenja, najam vozila, usluge Spa centra.\nStandardne sobe veličine oko 30m², poseduju kupatilo (Tuš WC i fen za sušenje kose), klima uredjaj, mini-bar (besplatno se dopunjava vodom svakodnevno), sef (besplatno korišćenje), bežični internet (besplatno), SAT TV uredjaj.\nSobe se čiste svakodnevno, peškiri se menjaju svakog dana, posteljina dva puta tokom nedelje\nPeščana, pored hotela.


Stojković predlaže Santinija? - Sport - Dnevni list Danas\nPočetna » Sport » Stojković predlaže Santinija?\nStojković predlaže Santinija?\nPitanje koje je nebrojeno puta u poslednjih nekoliko meseci postavljeno u javnosti i na koje je davano toliko nezvaničnih i netačnih odgovora konačno će u petak dobiti pravi i zvanični odgovor. Da li će Boško Đurovski ostati trener Crvene zvezde ili će na njegovo mesto sesti strani stručnjak definitivno će se znati po završetku osme sednice Upravnog odbora crveno-belih.\nPitanje koje je nebrojeno puta u poslednjih nekoliko meseci postavljeno u javnosti i na koje je davano toliko nezvaničnih i netačnih odgovora konačno će u petak dobiti pravi i zvanični odgovor. Da li će Boško Đurovski ostati trener Crvene zvezde ili će na njegovo mesto sesti strani stručnjak definitivno će se znati po završetku osme sednice Upravnog odbora crveno-belih. Pred članovima Zvezdine „vlade“, naime, naći će se dnevni red od čak 22 tačke, među kojima je i „odluka o imenovanju šefa stručnog štaba za sezonu 2007/2008“!.\nKako stvari trenutno stoje prema, naravno, nezvaničnim i nepotvrđenim informacijama, od klupe Crvene zvezde, iako je i dalje zvanično na njoj, daleko je Boško Đurovski, a veoma blizu je francuski stručnjak Žak Santini.\nPredsednik Zvezde Dragan Stojković prethodnih dana u Parizu sa bivšim selektorom Francuske vodio je razvogore na ovu temu, a pregovorima se u ponedeljak navodno priključio i greneralni sekretar Zoran Damjanović. Dok je prema jednom izvoru sve dogovoreno, prema drugima pregovori još traju… U svakom slučaju, sve će biti savršeno jasno u petak posle sednice Upravnog odbora.


Mehatroničari osvetlali obraz kompanije – Podrinske\nMehatroničari osvetlali obraz kompanije\n“GALEB” PRVI PRIMENIO DUALNO OBRAZOVANjE ZAPOSLENIH U SRBIJI\nŠabačka kompanija „Galeb“ prva se u Srbiji opredelila za program Ernst Klett DUAL škole, pa je, protekle subote, nakon tromesečnog programa obuke za mehatroničare, 15 zaposlenih u ovoj kompaniji uspešno steklo zvanje mehatroničara. Rezultati ispita koji se sastojao iz dva dela – usmenog i praktičnog su impresivni, pa se slobodno može reći da je ova grupa zaposlenih u “Galeb”-u osvetlala obraz kompanije.\n– Programi su napravljeni fokusirajući se na primenjivost po nemačkom dualnom modelu, a u kreiranju programa mehatronike učestvovali su stručnjaci sa Tehničkog univeriteta iz Frajburga. Cilj je pomoć privredi Srbije kroz primenjive programe gde je akcenat na praksi, kroz dualni princip. Kada smo počeli pregovore u julu, šabačka kompanija „Galeb“ je prva iskazala interesovanje. Na taj način je započeo partnerski odnos i saradnja se ne završava na programu mehatronike – rekla je Olivera Gvozdenov, direktor „Ernst Klett DUAL škole“.\nPredsednik Kompanije “Galeb” Radoslav Veselinović ističe da je kontinuirano ulaganje u obrazovanje i usavršavanje zaposlenih zalog za budućnost.\n– Među 15 polaznika koje smo odabrali iz naše kompanije, opredelili smo se za zaposlene u različitim oblastima i sa različitim iskustvom. Želeli smo da kroz mehatroniku svi nauče sve. Ovo je samo početak, već sada smo dogovorili drugu grupu koja će od septembra krenuti na obuku. Cilj je da bar 80 zaposlenih, u naredne dve godine, prođe kurs za mehatroničara. Danas smo dogovorili saradnju i kroz školu mehatronike i kurs od 800 časova, gde polaznici, po uspešno položenim završnim ispitima, stiču peti stepen stručne spreme. Diplome je verifikovalo i naše Ministarstvo prosvete i one su validne u Nemačkoj i celoj Evropskoj uniji.\nOsim obrazovanog kadra, ovakav program daje i značajne ekonomske benefite, u oblasti unapređenja rada i racionalizacije troškova.\n– Benefiti su veliki, daleko veći od troškova školovanja. Oni upravljaju mašinama čija vrednost iznosi nekoliko stotina hiljada evra do milion evra i znanjem se smanjuje mogućnost potencijalne havarije, a istovremeno se olakšava održavanje mašina u punom potencijalu. To je korist za kompaniju, ali i za zaposlene koji su svoje znanje stečeno u školi podigli na viši nivo iz oblasti elektronike, mehanike, automatike, pneumatike, projektovanja, mašinstva. To je nešto što naše školstvo nije prepoznalo kao potrebu privrede i zato me je odmah i zainteresovao ovakav sistem obuke koji je ponudio „Ernst Klett DUAL škola“ – dodao je Veselinović.\n“Ernst Kett DUAL škola” i Kompanija “Galeb” dogovorili su i partnerstvo na jednom novom projektu. Zajedničkim snagama i iskustvom baviće se školovanjem najdeficitirajnijeg zanimanja kako u Srbiji tako I u Evropskoj uniji.\n– Od septembra, zajedno sa Kompanijom “Galeb”, u planu je realizacija jedinstvenog programa zavarivanja – Akademije zavarivanja. Tekuća godina je godina razvoja i godina započinjanja novih programa, sve u skladu sa potrebama privrede Srbije. Naš program je posvećen prezentovanju najbolje evropske prakse srpskoj privredi stvarajući ovde novu vrednost – istakla je Olivera Gvozdenov.\n“Ernst Klett Präsenzlernen Osteuropa” GmbH je pokretač projekta implementacije dualne škole u Srbiji kojom rukovodi novi ogranak Beograd – Erst Klett DUAL škola.


BalkanMagazin :: Merkelova pokušava da spasi dijalog Beograda i Prištine\nutorak, 12. mart 2019 07:29\n(utorak 12. mart, pregled najvažnijih tema na naslovnim stranama u srpskoj štampi)\nBerlin, 11.03.2019 - nemačka kancelarka Angela Merkel na konfernciji za novinare u Berlinu posle susreta sa premijerom Letonije Krisjanisom Karinsom\nPrištinske vlasti krenule su u akciju „Čelični prsten” - hermetičko zatvaranje svih alternativnih prelaza između centralne Srbije i Kosova. Ako Priština zatvori sve alternativne prelaze, doći će do sukoba, kaže Radoš Petrović, predsednik Udruženja privrednika na severu Kosmeta. Nemačka kancelarka Angela Merkel poslala je najbliže saradnike u Beograd i Prištinu kako bi pokušala da spasi pregovore Prištine i Beograda. Demokratska stranka i organizatori protesta „Jedan od pet miliona“ pozvali su u šetnju za Zorana Đinđića, u kojoj će građani imati priliku da odaju poštu „velikom vizionaru, čije je ubistvo trenutna vlast slavila“.\nCaracas, 11.03.2019 - žitelji Karakasa pune kanistere s vodom na ulici, zbog čestih restzrikcija u snabdevanju\n„Čelični prsten“ za sever Kosova\nAko Priština zatvori sve alternativne prelaze, „doći će do sukoba, narod je spreman na sve“, kaže za Politiku Radoš Petrović, predsednik Udruženja privrednika na severu Kosmeta.\n„Nećemo dozvoliti da nas zatvore, da nam blokiraju prelaze, a borićemo se svim sredstvima“, kaže Petrović .\nPrištinske vlasti planiraju da aktiviraju operativni plan „Čelični prsten”, koji podrazumeva blokadu putnih pravaca, i hermetičko zatvaranje svih alternativnih prelaza.\nOd uvođenja taksi od sto odsto na robu iz centralne Srbije, situacija sa snabdevanjem na severu Kosmeta je katastrofalna. Kako narod ne bi ostao bez osnovnih životnih namirnica roba je stizala preko alternativnih pravaca, odnosno išlo se „zelenom linijom“. Priština sada planira da zatvori prelaze koji se nalaze na Rogozni i Kopaoniku.To znači da će doći do potpune nestašice osnovnih životnih namirnica.\n„Ekstremisti iz Prištine spremaju veliko zlo: Haradinaj naredio potpunu blokadu severa Kosova“, naslov je u Informeru.\nŠiptarski policajci juče presekli sve alternativne puteve koji iz centralne Srbije vode do severa Kosova. Hoće potpuno da onemoguće snabdevanje Srba.\nPtrištinske vlasti pokrenule paklenu akciju „Čelični prsten“. Pripadnici ROSU i KPS-a poslati da blokiraju sve puteve prema centralnoj Srbiji. Planiraju da najpre uhapse momke koji se nalaze u okruženju srpskih političara kako bi kasnije lakše pohapsili druge Srbe jer ne bi imao ko da im se suprotstavi, obajvlju Alo pod naslovom: „Šiptari hapse čuvare Severa“.\nMerkelova pokušava da spase dijalog s Prištinom\nNemačka kancelarka Angela Merkel poslala je najbliže saradnike u Beograd, piše u Blicu pod naslovom: „ Merkelova pokušava da spase dijalog sa Prištinom“.\nVučić, Tači i Mogerinijeva poslednji put su se bezuspešno sastali u Briselu u novembru. Dolazak savetnika nemačke kancelarke smatra se poslednjim i odlučujućim korakom za spas pregovora Prištine i Beograda.\nJan Heker, najvažniji spoljnopolitički savetnik nemačke kancelarke i njen savetnik za Balkan Matias Litenberg doputovali su sinoć u našu prestonocu kako bi pokušali da stvari između Beograda i Prištine vrate za pregovarački sto.\nBlic je u ingternet izdanju objavio i vest: Završen sastanak Vučića i dvojice savetnika Angele Merkel. Obe strane ćute.Posle gotovo dvočasovnih razgovora nije bilo ni zvaničnih saopštenja, ni izjava.\nOpozicija za dan D, ali posle dogovora\nSve opozicione stranke slažu se da je došlo vreme da se u Beogradu organizuje veliki protestni skup građana iz cele Srbije, ali se ne slažu što pojedine stranke, bez dogovora sa ostatkom Saveza za Srbiju i organizatorima protesta „1 od 5 miliona samoinicijativno određuju datum velikog rađanskog protesta u Beogradu, piše u Danasu.\nOpozicione stranke se slažu i da treba uspostaviti jasne i konkretne zahteve, poput ostavke predsednika Aleksandra Vučića, smene rukovodstva RTS i održavanje fer i poštenih izbora. Opozicija i organizatori protesta slažu se i da te zahteve treba oročiti na jedan određeni period i kako tvrde postoji kritična masa za taj takozvani dan“D“.\nSPC ne priznaje novoproglašenu „Autokefalnu crkvu Ukrajine“\nSrpska pravoslavna crkva (SPC) ne priznaje novoproglašenu „Autokefalnu crkvu Ukrajine“, ni takozvani kijevski Sabor ujedinjenja, čije odluke smatra nezakonitim i neobavezujućim, kao ni „raskolničku jerarhiju i sveštenstvo“, objavljuje Politika.\nSPC, kao što se navodi na početku dokumenta poslatog svim pravoslavnim pomesnim crkvama, smatra nekanonskim upad vaseljenskog patrijarha Vartolomeja na teritoriju Ruske pravoslavne crkve i njegove odluke koje su usledile u vezi sa Ukrajinom.\nBeograd, 11.03.2019 - konferencija za novinare povodom predstojećeg, 7. Beogradskog Irskog Festivala: režiser Leni Abrahamson, v.d. direktora Turističke organizacije Beograda Miodrag Popović, umetnik Džon Džerard, direktor festivala Jaš Kaminski\nŠetnja za Zorana Đinđića\nPredstavnici Demokratske stranke i organizatori protesta „Jedan od pet miliona“ pozvali su u šetnju za Zorana Đinđića, a pozivu na tu šetnju navedeno je da će građani imati priliku da odaju poštu „velikom vizionaru, čije je ubistvo trenutna vlast slavila“, objavljuje Danas.\nOni danas organizuju memorijalnu protestnu šetnju „Ako danas ne uspemo, jedini razlog smo mi sami“ – od Filozofskog fakulteta do zgrade Vlade.\nNa današnji dan pre 16 godina ubijen je premijer Srbije i lider Demokratske stranke (DS) Zoran ĐinĐić.\nBlic objavljuje „Đinđićevih 12 upozorenja za 2019.godinu“.\nSrpski telegraf objavljuje ispovest Nebojše Čovića: „Istina o ubistvu Zorana Đinđića“. Bivši potpredsednik Vlade prvi put otkriva detalje – šta je prethodilo likvidaciji i kako je yločin mogao da bude sprečen. Ovaj tabloid objavljuje „pet najvećih tajni o atentatu na premijera“.\n„Da je Đinđić živ, Srbija bi već 5 godina bila u EU“, citira Kurir Zorana Živkovića nekadqšnjeg potpredsednika u Đinđićevoj stranci.\nIzbrisaće stranke koje ne izlaze na birališta\nU pripremi su zakonske izmene kojima se sprečavaju zloupotrebe i pooštravaju uslovi za upis u registar stranaka, piše u Novostima.\nPartija koja ne izađe na izbore u roku od osam godina biće izbrisana iz registra stranaka. Ukoliko se dve političke organizacije udružuju u jednu, moraće da prikupe 10.000 overenih potpisa kao kada se osniva nova. Ovo su neke od novina koje će se, najverovatnije, naći u novom Zakonu o političkim strankama, čija je priprema u toku u Ministarstvu državne uprave i lokalne samouprave.\nOvim bi moglo da se stane na put osnivanju partija udruživanjem sa postojećom, čime se izbegava ponovno prikupljanje potpisa, što je model koji se uveliko koristi. Znatno bi se smanjio i broj političkih organizacija kojih je u Srbiji 112, iako na političkoj sceni aktivno učestvuje tridesetak.\nMariji Lukić prete, Jutka ne podnosi ostavku\nMarija Lukić, koja je pokrenula krivični postupak protiv predsednika opštine Brus Milutina Jelačića Jutke zbog polnog uznemiravanja i nedozvoljenih polnih radnji, na društvenim mrežama konstantno dobija preteće poruke, što je juče prijavila policiji, piše u Politici.\nLukićeva za list kaže da je uplašena za svoju, i bezbednost svoje porodice. „Još nisam dobila nikakvu zaštitu. Plašim se, niko ništa ne preduzima a Jelačić nije podneo ostavku“. Napominje i da je zamolilai vlast i opoziciju da ne politizuju slučaj.\nSimonović se vratio na funkciju, novinari strahuju\nPredsednikaopštine Grocka Dragoljub Simonović se vratio na funkciju, a novinari u strahu, piše u Danasu.\nMatorčević: Srpskoj naprednoj stranci trebaju Simonovićevi milioni.\nDrugi osnovni sud odbio je juče žalbu tužilaštva na odluku suda o puštanju na slobodu predsednika opštine Grocka Dragoljuba Simonovića, potvrdila je portparolka tog suda, Irina Kovačević.\nTomanović: Sudije ispunjavaju želje političarima\nZdenko Tomanović, branilac branilac vlasnika Delte govori za Danas: „Sudije ispunjavaju želje političarima“.\nBeograd, 11.03.2019 - konferencija za novinare predsednika Vrhovnog kasacionog suda Dragomira Milojevića, povodom predstavljanja Godišnjeg izveštaja o radu sudova za 2018. godinu: Dragomir Milojević i Ljubica Milutinović, zamenica predsednika Vrhovnog kasacionog suda\nSergejev pajtos napao Kseniju\nUz opasku „ovi počeli da biju jedni druge“, Informer objavljuje da je šeficu inicijatgive „Ne davimo Beograd“ , Kseniju Radovanović na skupu povodom 8. marta napao muškarac koji je došao sa Sergejem Trifunovićem.\nNapadač je pobegao, a Sergej je odbio da kaže ko je taj čovek i nije hteo da čeka policiju.\nTrampova ćerka u Beogradu\nTifani Tramp, ćerka američkog predsednika Donalda Trampa, došla je u srpsku prestonicu, u kojoj će uživati narednih dana, saznaje Blic.\nNajmlađa ćerka predsednika SAD sinoć se veselila u Skadarliji, a tamburaši joj „svirali na uvce“. U Srbiji planira da se zadrži tačno 11 dana.


Pripravni zbog najavljenih poplava - Sandžak Haber - Sandžačke Internet Novine\nNaslovna Vijesti Pripravni zbog najavljenih poplava\nPripravni zbog najavljenih poplava\nPo zahtevu Republičkog štaba za vanredne situacije juče je u Novom Pazaru održana sednica Štaba za vanredne situacije na kojoj je doneto niz raznih zaključaka a većina njih se odnosila na preventivne mere zaštite od poplava. Danas su sve ekipe, odnosno tri osposobljena pravna lica, angažovana na čišćenju kritičnih deonica reka Raške, Trnavice i Jošanice.\nZbog najavljene velike količine padavina u čitavoj zemlji sve relevantne institucije su na oprezu i u priptavnosti od poplava. “Novopazarski Štab za vanredne situacije angažovao je već tri firme, pravna lica koje rade na raščišćavanju kritičnih delova reka Raške, Jošanice i Trnavice kako ne bi došlo do izlivanja koja mogu izazvati velike štete”, kazao je načelnik Štaba za vanredne situacije Naser Crnovršanin.\nMeštani ulice Narodni front kuda protiče Trnavica gde je ranijih godina u tom delu najviše dolazilo do izlivanja reke kažu da se sada osećaju sigurnije kada su videli da mašine rade na produbljavanju i raščišćavanju reke.\nDa podsetimo da su su mere zaštite od najavljenih poplava donete na jučerašnjoj sednici Štaba za vanredne situacije.\nPrethodni tekstBačevac: Angio sala je istorijska stvar za Novi Pazar i čitav kraj\nSledeći tekstDŽAFEROVIĆ: Pokušaj zloupotrebe moje posjete Sandžaku


Vučić priprema teren za vanredne izbore - Miroslav Mišković\nVučić priprema teren za vanredne izbore\nŠta je u pozadini navoda o zaveri u kojoj učestvuju Mišković, Antić, Cvijan i Đilas.\nBeograd – Lider Srpske napredne stranke Aleksandar Vučić se ubrzano priprema za raspisivanje vanrednih parlamentarnih izbora, koji bi se održali krajem februara ili u martu, i u tom cilju počeo je akciju “čišćenja” SNS od ljudi Tomislava Nikolića i onih za koje sumnja da su povezani s njemu nenaklonjenim interesnim grupama.\nUpravo zbog pripreme terena za ulazak naprednjaka u predizbornu kampanju juče su u više tabloida objavljeni gotovo identični tekstovi o tome da biznismen Miroslav Mišković, u saradnji sa Nikolićevim savetnikom Oliverom Antićem, funkcionerom SNS Vladimirom Cvijanom i predsednikom DS Draganom Đilasom, priprema politički udar na Vučića. Prava meta tekstova o ovoj “zaveri” nisu ni Mišković ni Đilas, za koje se zna da su Vučićevi protivnici, već Nikolićeva struja u SNS, oličena u Antiću, koji je imao ambiciju da dođe na čelo Političkog saveta naprednjaka.\n“Okidač” za napad Aleksandra Vučića na Olivera Antića, o čijoj se nelojalnosti aktuelnom vrhu SNS već neko vreme spekuliše, bila je izjava savetnika predsednika Republike da će “Antikorupcijska liga Balkana” obelodaniti koji su političari umešani u “ogromnu aferu, u odnosu na koju će sve prethodne izgledati smešne, razmera sličnih aferi zbog koje je u Hrvatskoj uhapšen bivši premijer Ivo Sanader”. Potom je s konferencije za novinare te organizacije, čije je predstavnike Antić primio na sastanak u Predsedništvu, saopšteno da se radi o Mlađanu Dinkiću i najbližim saradnicima prvog potpredsednika Vlade kao odgovornima za “pljačku Mobtela i kiparskih para”.\nIako je Oliver Antić u izjavi Danasu negirao svoju povezanost s ovim tvrdnjama, Aleksandar Vučić nema nameru da mu to oprosti, rekli su našem listu izvori bliski kabinetu prvog vicepremijera.\nIpak, tabloidni udar na Miškovića, Antića, Cvijana i Đilasa nije samo Vučićeva dnevnopolitička osveta. Zapravo se radi o pozicioniranju za izbornu kampanju, koja će početi tokom zime. Ciljevi su da se SNS što više “očisti” od pojedinaca koje kontroliše Tomislav Nikolić, odnosno da ih što manje bude na budućoj izbornoj listi naprednjaka, zatim da se nastavi dodatno nanošenje štete Đilasu njegovim povezivanjem s tajkunima, kao i da se propagandno eksploatiše slučaj Miškovića, čije procesuiranje ne ide potpuno u skladu sa željama vlasti.\nŠto se tiče Demokratske stranke, prema nezvaničnim saznanjima Danasa, Vučićev plan je jednostavan – što više oslabiti Dragana Đilasa, odnosno “izmoriti” ga, s jedne strane kriminalizacijom, a s druge davanjem podrške Borisu Tadiću, kako bi u određenom trenutku, poželjno nakon izbora u beogradskoj opštini Voždovac 15. decembra, došlo do pokušaja njegovog obaranja sa čela demokrata. Pa i ako Đilas politički preživi eventualni neuspeh na voždovačkim izborima, cilj SNS je da u vrhu DS vlada stalna unutrašnja nestabilnost, koja bi uticala na ponašanje ove stranke u izbornoj kampanji.\nSam Vučić je u četvrtak za TV Crne Gore izjavio da se nada da neće biti vanrednih parlamentarnih izbora, ali nije isključio tu mogućnost. Istakao je i da na tim izborima očekuje žestok napad tajkuna na SNS i njega lično.\n“Da li mislite da će Mišković i ostali tajkuni, koji su u procesu suđenja ili završetka istrage, da mirno i skrštenih ruku čekaju kraj tog suđenja ili će nešto da preduzmu. Mislim da neće sedeti skrštenih ruku, već će preduzeti sve, odnosno ubaciti milione i milione evra u izbornoj kampanji protiv SNS i mene, odnosno protiv promena koje sprovodimo”, rekao je Aleksandar Vučić, koji je ujedno konstatovao da su navodi o umešanosti njegovih savetnika u pranje “kiparskih para” – besmisleni i glupi.\nProfesor Vladimir Goati za Danas kaže da se teško može govoriti o otvorenom sukobu Aleksandra Vučića i Tomislava Nikolića jer su dokazi za to veoma posredni, ali i da mora da postoji nešto što javnost navodi da misli da između njih stvari ne stoje najbolje.\n“Traženje vanrednih stranačkih izbora u SNS jeste indikator da ne cvetaju ruže u samoj organizaciji i njenoj hijerarhiji. Nijedna organizacija, pa ni politička, teško može dobro da funkcioniše ako ima dva šefa. To bi bio način da se stranka oslobodi grupe ljudi koji bi opstruirali njen rad iz bilo kojih pobuda, pa možda i zbog toga što su verni bivšem predsedniku”, objašnjava Goati.\nPolitički analitičar Miodrag Radojević za naš list kaže da je previše afera u koje su upleteni mnogi ljudi iz ove i bivše vlasti i da se temperatura na političkoj sceni Srbije povećava i deluje kao rat svih protiv svih.\n“Iz prethodnih iskustava može se reći da se oseća miris parlamentarnih izbora. S obzirom na to da se mnogo toga kuva, oni koji donose odluke, a to su Vučić i Dačić, mogu reći – hajde da se već jednom sve raščisti na izborima”, navodi Radojević.\nDačić: Neću više da učestvujem u seriji\nPremijer Ivica Dačić nije odbacio mogućnost postojanja “sinhronizovane akcije na rušenju Vučića”, ali je naveo da nije bilo vremena da o toj temi razgovara s prvim potpredsednikom Vlade. Komentarišući tabloidne napise o sebi, u kojima je optuživan da je skrivao veze s osumnjičenim kriminalcem Rodoljubom Radulovićem, Dačić je ocenio da se pred svaki odlazak u Brisel na dijalog s Hašimom Tačijem o njemu “objavljuju najgori tekstovi”. “Neću više da učestvujem u toj španskoj seriji”, poručio je lider SPS u razgovoru s novinarima.\nNikola Tomić i Lidija Valtner\n← Prethodni članak Integralna verzija pripremljene izjave na pročitanu optužnicu\nSledeći članak → Mišković nema veze sa politikom i strankama\nMišković nema veze sa politikom i strankama\nSlijepčević: Mišković prekoredno po kriterijumima Strazbura


Projekat "Unapređenje pravnog okvira i prakse sprovođenja procene uticaja na životnu sredinu u Srbiji" ima za cilj da unapredi demokratske prakse i učešće javnosti u kreiranju i sprovođenju politike zaštite životne sredine. Projektom će se uticati na veću delotvornost učešća javnosti u rešavanju problema zagađenja životne sredine, ugrožavanja prirodnih resursa i inicirati dijalog između lokalne samouprave, udruženja, ekspertske zajednice i građana u pitanjima od značaja za zaštitu životne sredine na lokalnom nivou.\nOčekuje se da se ovim aktivnostima izrade akti, preporuke i modeli odluka za unapređenje postupka procene uticaja na životnu sredinu i učešća javnosti, izgradi multi-sektorska mreža zainteresovanih strana za podršku zagovaračkoj inicijativi, uspostavi model dijaloga između javnih vlasti, udruženja i ekspertske zajednice i promoviše integralni pristup u sprovođenju politike životne sredine kroz procenu uticaja.\nRegulatorni institut za obnovljivu energiju i životnu sredinu (Renewables and Environmental Regulatory Institute) – „RERI“ je nevladina i neprofitna organizacija, osnovano radi realizacije ciljeva u oblasti zaštite, očuvanja i unapređenja životne sredine i održivog korišćenja prirodnih resursa. RERI koristi moć prava i pravnih argumenata u zaštiti životne sredine i promoviše pravo na pristup pravdi u pitanjima zaštite životne sredine kao temeljeno ljudsko pravo. RERI okuplja advokate, pravnike, aktiviste i stručnjake u oblasti zaštite životne sredine koji veruju da su vladavina prava i odgovorna javna vlast neophodni preduslovi za zaštitu i očuvanje životne sredine.\nOdržana obuka o proceni uticaja na životnu sredinu\nZaštita životne sredine i ekonomski razvoj – gde je javni interes?


Zakon o podršci porodicama sa decom najkasnije do aprila 2015.\nPočetna Izjave Obećanja Zakon o podršci porodicama sa decom najkasnije do aprila 2015.\nMinistar za rad, zapošljavanje, boračka i socijalna pitanja o Zakonu o finansijskoj podršci porodicama sa decom.\n"Zakon o finansijskoj podršci porodicama sa decom biće donet do kraja (2014) godine ili najkasnije u prvom kvartalu iduće (2015) godine."\nMinrzs.gov.rs, 15. 8. 2014. godine\n15. 8. 2014. godine\nMinistar za rad, zapošljavanje, boračka i socijalna pitanja najavio je polovinom avgusta prošle godine da će zakon o finansijskoj podršci porodicama sa decom biti donet do kraja 2014. ili najkasnije u prvom kvartalu 2015. godine. Vulin je rekao da je to zakon koji “tretira” trošenje 50 miliijardi dinara budžetskog novca godišnje i da cilj ministarstva nije da se smanjuju prava korisnika već da se isprave brojni nedostaci koji su se pokazali u praksi.\n“Puno je zloupotreba, od zloupotrebe dečjeg dodatka do porodiljskog dodatka. Takav smo narod. Ako ima prilike da se nešto zloupotrebi to i uradimo. Međutim, nije to samo naša osobina, to je ljudska osobina”, rekao je Vulin. Minrzs.gov.rs, 15. 8. 2014. godine\nU okviru kampanje „P(B)ravo za mame“, tokom leta prošle godine, 250 mama i trudnica razgovaralo je sa poslanicima Skupštine Srbije i tražilo njihovu podršku za promenu Zakona o finansijskoj podršci porodica sa decom. Tokom kampanje obavljeni su razgovori sa 159 poslanika, a 158 njih je reklo “DA, glasaću za promenu člana 13. Zakona”.\n“Nakon donošenja bebe na svet, mamama u Srbiji plata kasni najčešće između tri i šest meseci i to zbog toga što je odgovornost za isplatu porodiljskih naknada preneta na poslodavca, iako država u svom budžetu planira ova sredstva i refundira ih poslodavcima koji savesno obave isplatu ovih naknada. Kampanja “P(B)ravo za mame” zalagala se da ostvarivanje porodiljskih naknada bude svima olakšano, kako mamama tako i poslodavcima. Cilj kampanje je da zaposlene majke redovno dobijaju naknadu tokom trajanja porodiljskog odsustva direktnom isplatom iz budžeta na njihove račune, umesto sa računa poslodavaca. Nakon dobijene većine u parlamentu, liderke kampanje sastale su se i sa ministrom Vulinom koji je takođe rekao “DA” za mame, i obećao da će hitno formirati radnu grupu i da će zakon biti promenjen do kraja 2014. godine, ističe Ana Babović, liderka kampanje.\nMeđutim, ni nakon skoro godinu dana zakon nije poslat u proceduru.\nZato izjavu ministra za rad, zapošljavanje, boračka i socijalna pitanja ocenjujemo kao neispunjeno obećanje.\nZakon o finansijskoj podršci porodicama sa decomkampanja „P(B)ravo za mame“porodiljemajke


Transport robe Vašington • Beocontrol Logistic\nTransport robe Vašington\nBeocontrol Logistic > Avio i kontejnerski transport robe Amerika > Transport robe Vašington\nAvio i kontejnerski transport robe Vašington\nVašington, Okrug Kolumbija, glavni je grad Sjedinjenih Američkih Država. Dobio je ime po Džordžu Vašingtonu, vrhovnom komandantu američke vojske u Američkoj revoluciji i prvom predsedniku SAD.\nU Vašingtonu su sedišta sve tri grane američke savezne vlasti (izvršne, zakonodavne i sudske), kao i sedišta većine saveznih službi. Vašington je i sedište Svetske banke, Međunarodnog monetarnog fonda i Organizacije američkih država, kao i mnogih drugih međunarodnih i nacionalnih ustanova. Vašington takođe ima brojne američke spomenike, muzeje i sportske klubove, pa je jedno od glavnih turističkih odredišta.\nU Vašingtonu živi oko 600 hiljada stanovnika. Ako se uzme u obzir „metropolitansko područje“ Vašingtona, koje osim okruga uključuje delove Merilenda, Virdžinije i Zapadne Virdžinije, onda ima više od 5 miliona stanovnika.\nKompanija Beocontrol već godinama organizuje avio i kontejnerski transport robe do/iz Vašingtona. Iskustvo i mreža pouzdanih saradnika koje smo stekli, omogućavaju da transport robe i selidbe stvari do Vašingtona i obratno organizujemo po veoma povoljnim cenama i u najkraćem mogućem roku.\nPosedujemo neophodnu opremu, dozvole i iskustvo za prevoz svih vrsta robe, pa optimalnu uslugu transporta i selidbi do/iz Vašingtona nudimo kako za konvencionalnu robu, tako i za rasuti teret, specijalne terete poput vangabaritnih tereta, opasne materije i robu koja se mora transportovati pod određenim temperaturnim uslovima u hladnjačama.\nBilo da robu uvozite ili izvozite do Vašingtona, mi ćemo vam omogućiti najbrži i najlakši način transporta:\nUslugu prevoza robe obavljamo na celoj teritoriji Vašingtona, kao i SAD, a za vas možemo da prevezemo:\nVaš zahtev za ponudu avio i kontejnerskog transporta robe do/iz Vašingtona, kao i eventualna pitanja možete poslati na E-mail: info@beocontrol.com


Ministarstvo: Car:go krši zakon, a promoviše bezbednost u saobraćaju - Bizlife.rs\n11:10 Beograd, 22/03/2019\nMinistarstvo građevinarstva, saobraćaja i infrastrukture Srbije saopštilo je danas da ponuda firme „Car:go“ roditeljima sa decom za besplatan prevoz i konsultacije o važnosti korišćenja dečjih sedišta, predstavlja otvoren poziv građanima na korišćenje nelegalnog prevoza, pod plaštom edukacije o bezbednosti u saobraćaju.\n„Bezbednost u saobraćaju počinje poštovanjem zakona, a firma Car:go ‘ nije svoje poslovanje uskladila sa važećim Zakonom o drumskom saobraćaju“, navedeno je u saopštenju ministarstva uz ocenu da je „apsurdno da oni koji rade protivzakonito budu primer bilo kome“.\nIz ministarstva su naveli da nelegalni prevoz putnika ostaje nelegalan, bez obzira na odnos nelegalnih prevoznika prema drugim propisima u oblasti saobraćaja.\nUdruženje “ Car:go “ najavilo je da će danas umesto najavljenog protesta svim roditeljima sa decom obezbediti besplatan prevoz i konsultacije o važnosti korišćenja dečjih sedišta.\nIz tog udruženja su naveli i da će nastaviti da podsećaju ministarku saobraćaja Zoranu Mihajlović da građani sami treba da odluče koju uslugu prevoza će koristiti, a ne ona koja štiti interese „taksi kartela“.


Dr Miroslav Stojanović: Zaječarski ZC zbrinjava kovid pacijente iz celog regiona - Glas Zaječara\nHome Društvo Dr Miroslav Stojanović: Zaječarski ZC zbrinjava kovid pacijente iz celog regiona\nOd početka epidemije Covid-19 na području Grada Zaječara zaraženo je više od 1.400 građana. Polovinu tog broja čine aktivni slučajevi. Pacijenti sa lakšom kliničkom slikom nalaze se na kućnom lečenju, dok su teži slučajevi hospitalizovani na infektivnom i grudnom odeljenju ZC Zaječar, piše Zamedia.\n„Zaječarska bolnica nije covid bolnica, ali jeste u covid sistemu sa kapacitetom od 120 postelja“, rekao je u intervjuu za Za mediju dr Miroslav Stojanović, direktor ZC Zaječar.\nPodsećamo, poslednji put novinari portala Glas Zaječara došli su do izjave zvaničnika ZC Zaječar kada su u kanti za smeće pored bolnice, novinari portala Glas Zaječara pronašli bačene epruvete u kojima su bili uzorci krvi. Još uvek nismo dobili informaciju ko je to uradio. Od tada naše novinare ne pozivaju, niti daju izjave, a i uskraćeni smo za saopštenja ZC Zaječar.\nPrethodni tekstRadovanović: Nije vakcina spas, ona će nam mnogo pomoći, ali će kovid ostati sa nama


DNS: Želimo biti nezaobilazni fakor nakon izbora - Izbori 2018\nDNS: Želimo biti nezaobilazni fakor nakon izbora\nFoto: Velibor Tripić | DNS: Želimo biti nezaobilazni fakor nakon izbora\nDejan Šajinović 07.09.2018 12:46\nBANJALUKA – DNS želi da nakon izbora bude nezaobilazni faktor za formiranje vlasti na nivou RS i BiH, rekli su Marko Pavić, predsjednik DNS-a i Nedeljko Čubrilović, zamjenik predsjednika stranke, na pres konferenciji povodom početka kampanje.\nOni su prezentovali i slogan kampanje, koji će, uz već postojeći "Riječ je riječ" biti dopunjen i sloganom "Odgovorno" sa nekoliko dodataka, odgovorno prema mladima, penzionerima, prirodnim resursima i Republici Srpskoj.\nPavić je rekao da će kampanja biti okrenuta ka budućnosti, dostojanstvena, te da će retorika biti primjerena svim demokratskim načelima.\nRekao je da će program biti predstavljen građanima tokom kampanje i da će biti usmjeren na ekonomiju, zapošljavanje, očuvanju RS, i brizi o marginaliziranim kategorijama stanovništva.\nČubrilović je rekao da DNS s velikom dozom optimizma ulazi u kampanju, da je vidljiva energija naroda koja je naklonjena DNS-u, te da istraživanja koja su i drugi radili govore o dobrom rezultatu te stranke.\n"Želim da ova kampanja bude festival demoratije, da unesemo što više optimizma i među građane RS i među narode u BiH. DNS će se tako ponašati. Uostalom to je naša politika svih ovih godina, politka kompromisa, razumijevanja, pronalaženja rješenja", rekao je Čubrilović i zamolio medije da prate stranku kroz kampanju.